title: 94/458/EZ: Odluka Komisije od 29. lipnja 1994. o administrativnom provođenju suradnje u znanstvenom razmatranju pitanja koja se odnose na hranu

text:
               15/Sv. 22

               HR

               Službeni list Europske unije

               12

         31994D0458

               L 189/84

               SLUŽBENI LIST EUROPSKE UNIJE

         ODLUKA KOMISIJE
   od 29. lipnja 1994.
   o administrativnom provođenju suradnje u znanstvenom razmatranju pitanja koja se odnose na hranu
   (94/458/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 93/5/EEZ od 25. veljače 1993. o pomoći Komisiji i suradnji država članica u znanstvenom razmatranju pitanja koja se odnose na hranu (1), a posebno njezin članak 3.,
   budući da prva alineja članka 3. stavka 2. Direktive 93/5/EEZ predviđa uspostavljanje pravila administrativnog provođenja suradnje;
   budući da su ta pravila sastavljena za različite namjene;
   budući da je potrebno sastaviti detaljnija pravila o postupcima u raznim fazama suradnje;
   budući da je također potrebno utvrditi detaljne postupke suradnje između tijela i službi koje su imenovale države članice;
   budući da je nužno zajamčiti veću transparentnost preporuka Znanstvenog odbora za hranu;
   budući da su mjere utvrđene ovom Odlukom u skladu s mišljenjem Stalnog odbora za hranu,
   DONIJELA JE OVU ODLUKU:
   Članak 1.
   Ovom se Odlukom utvrđuju pravila za administrativno provođenje suradnje između država članica i Komisije u znanstvenom razmatranju pitanja koja se odnose na hranu u skladu s Direktivom 93/5/EEZ.
   Članak 2.
   1.   U suradnji sa službama ili tijelima koje su imenovale države članice u skladu sa stavkom 1. članka 2. Direktive 93/5/EEZ Komisija treba barem svakih šest mjeseci pripremiti nacrt odluke kojom se utvrđuje i obnavlja popis zadaća i njima srodnih prioriteta u smislu druge alineje stavka 2.članka 3. Direktive 93/5/EEZ.
   2.   U nacrtu se razlikuju pitanja koja spadaju u točku (a) stavka 2. članka 1. Direktive 93/5/EEZ i ona koja spadaju u točku (b) stavka 2. članka 1.
   Članak 3.
   1.   Pri imenovanju službe ili tijela iz članka 2. Direktive 93/5/EEZ svaka država članica navodi jednu službu ili tijelo zajedno s imenom i adresom osobe/tijela za vezu s Komisijom i ostalim državama članicama.
   2.   Država članica odmah obavješćuje Komisiju o svakoj promjeni u podacima iz stavka 1. ovog članka.
   Članak 4.
   Kada imenovana nacionalna služba ili tijelo predloži sudjelovanje u obavljanju određene zadaće, ona/ono dostavlja popis instituta koji mogu sudjelovati u suradnji, zajedno s:

               —

               njihovim nazivima i adresama te imenom osobe odgovorne za provedbu zadaće,

               —

               podacima o njihovim resursima i stručnosti u dotičnom području.

         Članak 5.
   1.   Komisija osigurava da mišljenja Znanstvenog odbora za hranu, zajedno sa sažetkom razloga za takva mišljenja budu što je prije moguće dostavljena svim zainteresiranim strankama, uključujući imenovane službe i tijela.
   2.   Kada fizička ili pravna osoba, institut koji sudjeluje u suradnji, imenovana služba ili tijelo ili Komisija naznači da su informacije ili dokumenti koji će se razmijeniti u okviru znanstvene suradnje povjerljivi, Komisija jamči da su dotične informacije ili dokumenti jasno označeni.
   Osobe koje primaju takve informacije ili dokumente dužne su poštivati njihovu povjerljivost.
   Na zahtjev imenovane službe ili tijela, Komisija će preispitati status povjerljivosti informacija ili dokumenata, uz savjetovanje sa strankama koje su ih stvorile.
   Članak 6.
   Odluka o popisu zadaća i njima srodnih prioriteta u drugoj alineji članka 3. stavka 2. Direktive 93/5/EEZ sadržava precizne pojedinosti o sljedećim aspektima:

               —

               temi rada koji će se provesti,

               —

               vrsti i opsegu rada,

               —

               roku u kojem treba završiti rad.

         Članak 7.
   1.   U suradnji sa službama ili tijelima koja su imenovale države članice u skladu sa stavkom 1. članka 2. Direktive 93/5/EEZ Komisija najmanje svakih šest mjeseci priprema nacrt odluke o raspodjeli zadaća među imenovanim službama i tijelima.
   Nakon donošenja odluke, svaka imenovana služba ili tijelo obavješćuje Komisiju o nazivu instituta koji će obavljati određene zadaće. O svakoj promjeni odmah obavješćuje Komisiju.
   2.   Mogu se utvrditi primjereni dogovori koji omogućuju izravni kontakt između Komisije i instituta o tehničkim pitanjima, podložni svim uvjetima koje su utvrdile imenovane službe ili tijela.
   3.   Kada se imenovanim službama ili tijelima dviju ili više država članica dodijeli ista zadaća, mogu se utvrditi primjereni dogovori koji omogućuju izravni kontakt između instituta od kojih se zatražilo da izvrše takvu zadaću o tehničkim pitanjima, podložni svim uvjetima koje su utvrdile imenovane službe ili tijela.
   Članak 8.
   1.   Najmanje svakih šest mjeseci svaka imenovana služba ili tijelo prosljeđuje Komisiji izvješće o napretku u izvršenju dodijeljene zadaće. Komisija izvješće upućuje ostalim imenovanim službama ili tijelima.
   2.   U dogovoru s imenovanim službama ili tijelima Komisija periodički preispituje zadaće.
   Članak 9.
   1.   Komisija usko surađuje s imenovanim službama ili tijelima u svim aspektima provedbe Direktive 93/5/EEZ.
   2.   Komisija olakšava komunikaciju i razmjenu podataka između Znanstvenog odbora za hranu i imenovanih službi ili tijela o pitanjima koja spadaju u Direktivu 93/5/EEZ.
   3.   Komisija može provesti i bilo kakvu dodatnu konzultaciju ako to smatra nužnim i o tome obavješćuje imenovane službe ili tijela.
   Članak 10.
   Ova je odluka upućena državama članicama.

      Sastavljeno u Bruxellesu 29. lipnja 1994.

            Za Komisiju

         Martin BANGEMANN

            Član Komisije

      (1)  SL L 52, 4.3.1993., str. 18.


Odluka Komisije od 21/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8383 - AMC / NORDIC CINEMA GROUP) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Akt Vijeća od 10. ožujka 1995. o sastavljanju Konvencije o pojednostavljenom postupku izručenja između država članica Europske unije

text:
               19/Sv. 004

               HR

               Službeni list Europske unije

               137

         31995F0330(01)

               C 078/1

               SLUŽBENI LIST EUROPSKE UNIJE

               10.03.1995.

      AKT VIJEĆA

   od 10. ožujka 1995.
   o sastavljanju Konvencije o pojednostavljenom postupku izručenja između država članica Europske unije
   (95/C 78/01)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K3. stavak 2. točku (c),
   budući da za potrebe ostvarenja ciljeva Unije države članice smatraju da je unapređenje postupka izručenja između država članica Europske unije stvar od zajedničkog interesa u okviru suradnje koja je predviđena glavom VI. Ugovora;
   ODLUČUJE da se ovime sastavlja Konvencija, čiji se tekst nalazi u Prilogu i koju su danas potpisali predstavnici vlada država članica Unije;
   PREPORUČUJE da ju države članice donesu u skladu s uvjetima koje postavljaju njihovi ustavi.

      Sastavljeno u Bruxellesu 10. ožujka 1995.

            Za Vijeće

            Predsjednik

         P. MÉHAIGNERIE


title: 2010/453/EU: Odluka Komisije od 3. kolovoza 2010. o utvrđivanju smjernica o uvjetima inspekcija i mjerama kontrole kao i u pogledu osposobljavanja i kvalifikacije stručnih osoba, u području ljudskih tkiva i stanica u skladu s Direktivom 2004/23/EZ Europskog parlamenta i Vijeća (priopćena pod brojem dokumenta C(2010) 5278)  Tekst značajan za EGP

text:
               15/Sv. 014

               HR

               Službeni list Europske unije

               154

         32010D0453

               L 213/48

               SLUŽBENI LIST EUROPSKE UNIJE

               03.08.2010.

      ODLUKA KOMISIJE

   od 3. kolovoza 2010.
   o utvrđivanju smjernica o uvjetima inspekcija i mjerama kontrole kao i u pogledu osposobljavanja i kvalifikacije stručnih osoba, u području ljudskih tkiva i stanica u skladu s Direktivom 2004/23/EZ Europskog parlamenta i Vijeća
   (priopćena pod brojem dokumenta C(2010) 5278)
   (Tekst značajan za EGP)
   (2010/453/EU)
   EUROPSKA KOMISIJA,
   uzimajući u obzir Ugovor o osnivanju Europske unije,
   uzimajući u obzir Direktivu 2004/23/EZ Europskog parlamenta i Vijeća od 31. ožujka 2004. o utvrđivanju standarda kvalitete i sigurnosti za postupke darivanja, prikupljanja, testiranja, obrade, čuvanja, skladištenja i distribucije tkiva i stanica (1), a posebno njezin članak 7. stavak 5.,
   budući da:

               (1)

               Direktivom 2004/23/EZ utvrđuju se standardi kvalitete i sigurnosti za postupke darivanja, prikupljanja, testiranja, obrade, čuvanja, skladištenja i distribucije ljudskih tkiva i stanica namijenjenih primjeni kod ljudi i proizvedenih proizvoda iz tkiva i stanica ljudskog podrijetla namijenjenih primjeni kod ljudi samo u odnosu na darivanje, prikupljanje i testiranje, kako bi se osigurala visoka razina zaštite zdravlja ljudi.

               (2)

               Kako bi se spriječio prijenos bolesti putem ljudskih tkiva i stanica za primjenu kod ljudi i osigurala ekvivalentna razina kvalitete i sigurnosti, članak 7. Direktive 2004/23/EZ predviđa da nadležna tijela država članica organiziraju inspekcije i provode odgovarajuće mjere kontrole radi osiguravanja usklađenosti sa zahtjevima te Direktive.

               (3)

               Članak 7. stavak 5. Direktive 2004/23/EZ predviđa da Komisija utvrđuje smjernice o uvjetima inspekcija i mjerama kontrole kao i u pogledu osposobljavanja i kvalifikacije stručnih radnika koji sudjeluju u tim aktivnostima, radi postizanja usklađene razine stručnosti i efikasnosti u radu. Te smjernice nisu pravno obvezujuće nego osiguravaju korisne smjernice za države članice u provedbi članka 7. Direktive 2004/23/EZ.

               (4)

               Komisija bi trebala preispitati i ažurirati smjernice navedene u Prilogu ovoj Direktivi na temelju izvješća koje države članice prosljeđuju Komisiji u skladu s člankom 26. stavkom 1. Direktive 2004/23/EZ.

               (5)

               Mjere predviđene ovom Odlukom u skladu su s mišljenjem Odbora osnovanog člankom 29. Direktive 2004/23/EZ,

         DONIJELA JE OVU ODLUKU:
   Članak 1.
   Smjernice o uvjetima inspekcija i mjerama kontrole kao i u pogledu osposobljavanja i kvalifikacije stručnih osoba u području ljudskih tkiva i stanica predviđenih u članku 7. stavku 5. Direktive 2004/23/EZ navedene su u Prilogu ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 3. kolovoza 2010.

            Za Komisiju

         John DALLI

            Član Komisije

      (1)  SL L 102, 7.4.2004., str. 48.
   PRILOG

      SMJERNICE O UVJETIMA INSPEKCIJA I MJERAMA KONTROLE KAO I U POGLEDU OSPOSOBLJAVANJA I KVALIFIKACIJE STRUČNIH OSOBA U PODRUČJU LJUDSKIH TKIVA I STANICA

   1.   Svrha smjernica

   Svrha ovih smjernica jest osigurati smjernice državama članicama za postizanje usklađene razine stručnosti i efikasnosti inspekcija u području ljudskih tkiva i stanica.
   2.   Odgovornosti inspektora

   Inspektor treba imati jasan mandat nadležnog tijela u pisanom obliku za definiranu zadaću i treba imati službenu identifikacijsku ispravu. Inspektor treba prikupiti detaljne informacije koje dostavlja nadležnom tijelu u skladu s definiranim mandatom inspekcije.
   Inspekcija je postupak uzorkovanja budući da tijekom inspekcije inspektori ne mogu ispitati sva područja ni svu dokumentaciju. Inspektora ne treba smatrati odgovornim za nedostatke koje nije bilo moguće primijetiti tijekom inspekcije zbog ograničenog vremena ili opsega ili zato što se određeni procesi nisu mogli obuhvatiti inspekcijom jer se nisu odvijali u vrijeme inspekcije.
   3.   Kvalifikacije inspektora

   Inspektori minimalno trebaju:

               (a)

               posjedovati diplomu, svjedodžbu ili drugi dokaz formalnih kvalifikacija u području medicinskih ili bioloških znanosti, stečene po završetku sveučilišnog studija ili studija koji dotična država članica priznaje kao ekvivalentan;
               i

               (b)

               imati praktično iskustvo u relevantnim područjima i postupcima u okviru banke tkiva, stanica ili krvi. Drugo prethodno iskustvo također se može smatrati relevantnim.

         Nadležna tijela u izuzetnim slučajevima mogu smatrati da osoba koja ima znatno i relevantno iskustvo ne mora udovoljavati uvjetu navedenom u točki (a).
   4.   Osposobljavanje inspektora

   Kada preuzimaju dužnost, inspektori trebaju proći specifično uvodno osposobljavanje. To osposobljavanje treba uključivati minimalno:

               (a)

               sustave akreditacije, imenovanja, odobravanja ili izdavanja dozvole u dotičnoj državi članici;

               (b)

               primjenjivi pravni okvir za izvršavanje svojih aktivnosti;

               (c)

               tehničke aspekte djelatnosti banaka tkiva i stanica;

               (d)

               tehnike i postupke inspekcije, uključujući i praktične vježbe;

               (e)

               međunarodne sustave upravljanja kvalitetom (ISO, EN);

               (f)

               nacionalne zdravstvene sustave i organizacijske strukture za tkiva i stanice u dotičnoj državi članici;

               (g)

               organizaciju nacionalnih regulatornih tijela;

               (h)

               međunarodne instrumente inspekcije i druga relevantna tijela.

         To uvodno osposobljavanje treba dopuniti specijalističkim usavršavanjem i, prema potrebi, stalnim osposobljavanjem u ustanovi u kojoj su zaposleni, tijekom čitave profesionalne karijere inspektora.
   5.   Vrste inspekcija

               5.1.

               Mogu se provoditi različite vrste inspekcija:
               (a)   opće inspekcije usmjerene na sustave: trebaju se provoditi na licu mjesta i obuhvatiti sve procese i aktivnosti, uključujući: organizacijsku strukturu, politike, odgovornosti, upravljanje kvalitetom, osoblje, dokumentaciju, kvalitetu podataka, sustave za osiguranje zaštite podataka i povjerljivosti, objekte, opremu, ugovore, reklamacije i opoziv ili revizije, dostavljanje informacija (u zemlji i prekogranično) i sljedivost tkiva i stanica;
               (b)   tematske inspekcije: trebaju se provoditi na licu mjesta i obuhvatiti jednu od ili više specifičnih tema: npr. sustave upravljanja kvalitetom, proces pripreme, sustave nadzora budnosti ili laboratorijske uvjete testiranja darivatelja;
               (c)   dokumentarni pregledi: ne provode se na licu mjesta nego na udaljenoj lokaciji i mogu obuhvatiti sve procese i aktivnosti ili se usredotočiti na jednu od ili više specifičnih tema;
               (d)   ponovne inspekcije: mogu se naznačiti kao nastavno postupanje ili ponovna procjena stanja radi praćenja korektivnih radnji zahtijevanih tijekom prethodne inspekcije.

               5.2.

               Osim toga, mogu se poduzeti određene posebne inspekcije:
               (a)   inspekcije kod treće strane: dokumentarne inspekcije ili inspekcije na licu mjesta treba provoditi kod trećih strana kako su definirane u članku 24. Direktive 2004/23/EZ;
               (b)   zajedničke inspekcije: na temelju evaluacije specifičnih okolnosti, uključujući ograničenje sredstava ili stručnog znanja, država članica može razmotriti mogućnost da zatraži da zajedničke inspekcije na njezinom državnom području provede drugo nadležno tijelo Unije u suradnji sa stručnim radnicima države članice moliteljice.

         6.   Vremenski raspored inspekcija

   Nadležna tijela trebaju uspostaviti program inspekcija i utvrditi i raspodijeliti potrebna sredstva.
   U skladu s člankom 7. stavkom 3. Direktive 2004/23/EZ, nadležno tijelo ili nadležna tijela redovito organiziraju inspekcije i izvršavaju mjere kontrole. Razmak između dvije inspekcije ne prelazi dvije godine.
   Preporuča se da se potpuna inspekcija na licu mjesta koja obuhvaća sva područja aktivnosti provodi najmanje svake četiri godine. Između dvije opće inspekcije sustava može se provesti tematska inspekcija usmjerena na određenu temu ili proces, ili alternativno, ako od posljednje inspekcije nema znatnijih promjena, može se provesti dokumentarni pregled.
   7.   Provođenje inspekcija

               7.1.

               U slučaju kada to sredstva dozvoljavaju, u timu trebaju biti članovi različitih kompetencija.
               Prema potrebi, za neku posebnu inspekciju može se tražiti pomoć vanjskog stručnjaka. Taj stručnjak treba imati samo savjetodavnu ulogu.
               Općenito treba izbjegavati inspekcije koje provodi samo jedan inspektor. Najmanje jedan od inspektora treba imati minimalno dvogodišnje praktično iskustvo iz točke 3. točke (b).

               7.2.

               Banci tkiva ili trećoj strani koja je bila predmet inspekcije nakon inspekcije treba poslati izvješće o inspekciji. U zaključcima izvješća treba jasno naznačiti uočene nedostatke.
               U izvješću treba definirati datum do kojeg banka tkiva ili treća strana treba dostaviti prijedloge i rokove za ispravljanje nedostataka opisanih u izvješću.
               Prema potrebi, može se provesti ponovna inspekcija kako bi se osiguralo nastavno postupanje.

         8.   Sustav upravljanja kvalitetom inspektorata

   Svako nadležno tijelo treba imati uveden sustav upravljanja kvalitetom koji sadrži odgovarajuće standardne radne postupke i odgovarajući sustav unutarnje revizije. Nadležna tijela trebaju redovito obavljati evaluaciju svojih sustava inspekcije.


title: 2011/511/EU: Odluka Komisije od 17. kolovoza 2011. o izmjeni Odluke 2004/452/EZ o utvrđivanju popisa tijela čiji istraživači mogu pristupiti povjerljivim podacima u znanstvene svrhe (priopćena pod brojem dokumenta C(2011) 5777)  Tekst značajan za EGP

text:
               16/Sv. 003

               HR

               Službeni list Europske unije

               192

         32011D0511

               L 214/19

               SLUŽBENI LIST EUROPSKE UNIJE

               17.08.2011.

      ODLUKA KOMISIJE

   od 17. kolovoza 2011.
   o izmjeni Odluke 2004/452/EZ o utvrđivanju popisa tijela čiji istraživači mogu pristupiti povjerljivim podacima u znanstvene svrhe
   (priopćena pod brojem dokumenta C(2011) 5777)
   (Tekst značajan za EGP)
   (2011/511/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 223/2009 Europskog parlamenta i Vijeća od 11. ožujka 2009. o europskoj statistici (1), a posebno njezin članak 23.,
   budući da:

               (1)

               Uredba Komisije (EZ) br. 831/2002 (2) u pogledu pristupa povjerljivim podacima u znanstvene svrhe u smislu omogućivanja donošenja statističkih zaključaka u znanstvene svrhe utvrđuje uvjete pod kojima se može odobriti pristup povjerljivim podacima koji se dostavljaju tijelu Zajednice te pravila za suradnju između Zajednice i nacionalnih tijela kako bi se takav pristup olakšao.

               (2)

               Odlukom Komisije 2004/452/EZ (3) utvrđen je popis tijela čiji istraživači mogu pristupiti povjerljivim podacima u znanstvene svrhe.

               (3)

               Odjel za strategiju socijalne zaštite i socijalne uključenosti, Glavna uprava Europske Komisije za zapošljavanje, socijalna pitanja i uključenost i Institut za fiskalna istraživanja (Instituto de Estudios Fiscales — IEF) iz Madrida, Španjolska, smatraju se tijelima koja su ispunila potrebne uvjete i stoga bi ih trebalo dodati popisu agencija, organizacija i institucija iz članka 3. stavka 1. točke (e) Uredbe (EZ) br. 831/2002.

               (4)

               Mjere predviđene ovom Odlukom u skladu su s mišljenjem Odbora za europski statistički sustav (Odbor ESS),

         DONIJELA JE OVU ODLUKU:
   Članak 1.
   Prilog Odluci 2004/452/EZ zamjenjuje se tekstom iz Priloga ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 17. kolovoza 2011.

            Za Komisiju

         Olli REHN

            Član Komisije

      (1)  SL L 87, 31.3.2009., str. 164.

      (2)  SL L 133, 18.5.2002., str. 7.

      (3)  SL L 156, 30.4.2004., str. 1.
   PRILOG

         „PRILOG

            TIJELA ČIJI ISTRAŽIVAČI MOGU PRISTUPITI POVJERLJIVIM PODACIMA U ZNANSTVENE SVRHE

         Europska središnja banka
         Španjolska središnja banka
         Talijanska središnja banka
         Sveučilište Cornell (država New York, Sjedinjene Američke Države)
         Department of Political Science, Baruch College, Sveučilište grada New Yorka (država New York, Sjedinjene Američke Države)
         Njemačka središnja banka
         Odjel za analizu politike zapošljavanja, Glavna uprava Europske Komisije za zapošljavanje, socijalna pitanja i jednake mogućnosti
         Sveučilište u Tel Avivu (Izrael)
         Svjetska banka
         Center of Health and Wellbeing (CHW) pri Woodrow Wilson School of Public and International Affairs, Sveučilište Princeton, New Jersey, Sjedinjene Američke Države
         Sveučilište u Chicagu (UofC), Illinois, Sjedinjene Američke Države
         Organizacija za gospodarsku suradnju i razvoj (OECD)
         Family and Labour Studies Division of Statistics Canada, Ottawa, Ontario, Kanada
         Odjel za ekonometriju i statističku potporu borbi protiv prijevara (ESAF), Zajednički istraživački centar Glavne uprave Europske Komisije
         Odjel za potporu europskom istraživačkom prostoru (SERA), Zajednički istraživački centar Glavne uprave Europske Komisije
         Canada Research Chair of the School of Social Science in the Atkinson Faculty of Liberal and Professional Studies at York University, Ontario, Kanada
         Sveučilište Illinois u Chicagu (UIC), Chicago, Sjedinjene Američke Države
         Rady School of Management pri University of California, San Diego, Sjedinjene Američke Države
         Uprava za istraživanje, studiranje i statistiku (Direction de l’Animation de la Recherche, des Études et des Statistiques — DARES) pri Ministarstvu rada, radnih odnosa i solidarnosti, Pariz, Francuska
         Zaklada za istraživanje pri State University of New York (RFSUNY), Albany, Sjedinjene Američke Države
         Finski centar za mirovinsko osiguranje (Eläketurvakeskus – ETK), Finska
         Uprava za istraživanje, studiranje, vrednovanje i statistiku (Direction de la Recherche, des Études, de l’Évaluation et des Statistiques — DREES) pri Ministarstvu rada, socijalnog dijaloga i solidarnosti, Ministarstvu zdravstva, mladeži i sporta i Ministarstvu za proračun, javne financije i državnu reformu, Pariz, Francuska
         Sveučilište Duke (DUKE), North Carolina, Sjedinjene Američke Države
         Zavod za socijalno osiguranje Finske (Kansaneläkelaitos – KELA), Finska
         Hebrejsko sveučilište u Jeruzalemu (HUJI), Izrael
         Savezni javni ured za socijalnu sigurnost, Belgija
         Sveučilište Sabanci, Tuzla/Istanbul, Turska
         Sveučilište McGill, Montreal, Kanada
         Uprava za gospodarske usluge i strukturne reforme, Glavna uprava Europske Komisije za ekonomska i financijska pitanja
         Odjel za strategiju socijalne zaštite i socijalne uključenosti, Glavna uprava Europske Komisije za zapošljavanje, socijalna pitanja i uključenost
         Institut za fiskalna istraživanja (Instituto de Estudios Fiscales — IEF), Madrid, Španjolska”


title: 2006/479/EZ: Odluka Komisije od 10. srpnja 2006. o izmjeni Dodatka A Prilogu VIII. Aktu o pristupanju iz 2003. u pogledu određenih objekata u sektoru mesa u Latviji (priopćena pod brojem dokumenta C(2006)3084)  Tekst značajan za EGP

text:
               03/Sv. 51

               HR

               Službeni list Europske unije

               112

         32006D0479

               L 189/9

               SLUŽBENI LIST EUROPSKE UNIJE

         ODLUKA KOMISIJE
   od 10. srpnja 2006.
   o izmjeni Dodatka A Prilogu VIII. Aktu o pristupanju iz 2003. u pogledu određenih objekata u sektoru mesa u Latviji
   (priopćena pod brojem dokumenta C(2006)3084)
   (Tekst značajan za EGP)
   (2006/479/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Akt o pristupanju Češke, Estonije, Cipra, Latvije, Litve, Mađarske, Malte, Poljske, Slovenije i Slovačke, a posebno njegov Prilog VIII. poglavlje 4. odjeljak B pododjeljak I. točku 1. stavak (d),
   budući da:

               (1)

               Latviji su odobrena prijelazna razdoblja za određene objekte navedene u Dodatku A (1) Prilogu VIII. Aktu o pristupanju iz 2003. Taj je Dodatak izmijenjen odlukama Komisije 2004/460/EZ (2), 2004/472/EZ (3) i 2005/420/EZ (4).

               (2)

               Latvija je dostavila izjavu u kojoj se navodi da je devet objekata iz popisa objekata iz sektora mesa koji su u prijelaznom razdoblju ili završilo svoj postupak usklađivanja i sada su potpuno usklađeni sa zakonodavstvom Zajednice ili su prestali obavljati svoju djelatnost. Stoga te objekte treba izbrisati iz popisa objekata u prijelaznom razdoblju.

               (3)

               U skladu s tim, primjereno je izmijeniti Dodatak A Prilogu VIII. Aktu o pristupanju iz 2003.

               (4)

               Stalni odbor za prehrambeni lanac i zdravlje životinja obaviješten je o mjerama predviđenima ovom Odlukom,

         DONIJELA JE OVU ODLUKU:
   Članak 1.
   Objekti navedeni u Prilogu ovoj Odluci brišu se iz Dodatka A Prilogu VIII. Aktu o pristupanju iz 2003.
   Članak 2.
   Ova je Odluka upućena državama članicama.

      Sastavljeno u Bruxellesu 10. srpnja 2006.

            Za Komisiju

         Markos KYPRIANOU

            Član Komisije

      (1)  SL C 227 E, 23.9.2003., str. 104.

      (2)  SL L 156, 30.4.2004., str. 78. Ispravljeno u SL L 202, 7.6.2004., str. 58.

      (3)  SL L 160, 30.4.2004., str. 61. Ispravljeno u SL L 212, 12.6.2004., str. 34.

      (4)  SL L 143, 7.6.2005., str. 34.

      PRILOG

         Popis objekata koji se brišu iz Dodatka A Prilogu VIII. Aktu o pristupanju iz 2003.

      OBJEKTI ZA MESO

                  Br.

                  Vet.br.

                  Naziv objekta

                  Nedostaci

                  Datum potpune usklađenosti

                  1

                  „Talsu gala” Akciju sabiedrība

                  Direktiva Vijeća 64/433/EEZ:

                              Prilog I. poglavlje I. točka 1. podtočke (a), (b), (c), (e) i (g)

                              Prilog I. poglavlje I. točka 2. podtočka (a)

                              Prilog I. poglavlje I. točka 4. podtočka (a)

                              Prilog I. poglavlje I. točka 11.

                              Prilog I. poglavlje II. točka 14. podtočke (e) i (f)

                              Prilog I. poglavlje III. točka 15.

                              Prilog I. poglavlje IV. točka 16. podtočka (b)

                              Prilog I. poglavlje IV. točka 17. podtočka (b)

                              Prilog I. poglavlje XIV. točka 68.

                        Direktiva Vijeća 77/99/EEZ:

                              Prilog A poglavlje I. točka 2. podtočke (a), (b), (c), (d), (e), (f) i (g)

                              Prilog A poglavlje I. točke 6. i 11.

                              Prilog B poglavlje I. točke 1. i 2.

                              Prilog B poglavlje II. točka 3.

                        Direktiva Vijeća 94/65/EZ:

                              Prilog I. poglavlje I. točka 1. podtočka (a)

                              Prilog I. poglavlje III. točka 1. podtočka (a)

                  31.12.2005.

                  2

                  „Tukuma galas pārstrādes sabiedrība”, Akciju sabiedrība

                  Direktiva Vijeća 64/433/EEZ:

                              Prilog I. poglavlje I. točka 1. podtočke (a), (b), (c), (e), (f) i (g)

                              Prilog I. poglavlje I. točka 2. podtočka (a)

                              Prilog I. poglavlje I. točka 4. podtočka (a)

                              Prilog I. poglavlje I. točka 11.

                              Prilog I. poglavlje II. točka 14. podtočke (e) i (f)

                              Prilog I. poglavlje III. točka 15.

                              Prilog I. poglavlje IV. točka 16. podtočka (b)

                              Prilog I. poglavlje IV. točka 17. podtočka (b)

                              Prilog I. poglavlje XIV. točka 68.

                        Direktiva Vijeća 77/99/EEZ:

                              Prilog A poglavlje I. točka 2. podtočke (a), (b), (c), (d), (e), (f) i (g)

                              Prilog A poglavlje I. točke 6. i 11.

                              Prilog B poglavlje I. točke 1. i 2.

                              Prilog B poglavlje II. točka 3.

                        Direktiva Vijeća 94/65/EZ:

                              Prilog I. poglavlje I. točka 1. podtočka (a)

                              Prilog I. poglavlje III. točka 1. podtočka (a)

                  31.12.2005.

                  3

                  „Trials” filiāle „Valmieras galas kombināts”, Sabiedrība ar ierobežotu atbildību

                  Direktiva Vijeća 64/433/EEZ:

                              Prilog I. poglavlje I. točka 1. podtočke (a), (b), (c), (e), (f) i (g)

                              Prilog I. poglavlje I. točka 2. podtočka (a)

                              Prilog I. poglavlje I. točka 4. podtočka (a)

                              Prilog I. poglavlje I. točka 11.

                              Prilog I. poglavlje II. točka 14. podtočke (e) i (f)

                              Prilog I. poglavlje III. točka 15.

                        Direktiva Vijeća 77/99/EEZ:

                              Prilog A poglavlje I. točka 2. podtočke (a), (b), (c), (d), (e), (f) i (g)

                              Prilog A poglavlje I. točke 6. i 11.

                              Prilog B poglavlje I. točke 1. i 2.

                              Prilog B poglavlje II. točka 3.

                        Direktiva Vijeća 94/65/EZ:

                              Prilog I. poglavlje I. točka 1. podtočka (a)

                              Prilog I. poglavlje III. točka 1. podtočka (a)

                  31.12.2005.

                  4

                  Gravendāle, Sabiedrība ar ierobežotu atbildību

                  Direktiva Vijeća 64/433/EEZ:

                              Prilog I. poglavlje I. točka 1. podtočke (a), (b), (c), (e), i (g)

                              Prilog I. poglavlje I. točka 2. podtočka (a)

                              Prilog I. poglavlje I. točka 11.

                              Prilog I. poglavlje III. točka 15.

                        Direktiva Vijeća 77/99/EEZ:

                              Prilog A poglavlje I. točka 2. podtočke (a), (b), (c), (d), (e), (f) i (g)

                              Prilog A poglavlje I. točka 11.

                              Prilog B poglavlje I. točke 1. i 2.

                        Direktiva Vijeća 94/65/EZ:

                              Prilog I. poglavlje I. točka 1. podtočka (a)

                              Prilog I. poglavlje III. točka 1. podtočka (a)

                  31.12.2005.

                  5

                  Putnu fabrika „Kękava”, Akciju sabiedrība

                  Direktiva Vijeća 71/118/EEZ:

                              Prilog I. poglavlje I. točka 1. podtočke (a), (b), (c), (e), i (g)

                              Prilog I. poglavlje I. točka 4. podtočka (c)

                              Prilog I. poglavlje II. točka 14. podtočka (b) i 14. podtočka (c)

                              Prilog I. poglavlje V. točka 18. podtočka (d)

                              Prilog I. poglavlje VII. točka 43.

                        Direktiva Vijeća 77/99/EEZ:

                              Prilog A poglavlje I. točka 2. podtočke (a), (b), (c), (d) i (e)

                              Prilog A poglavlje I. točka 11.

                              Prilog B poglavlje I. točke 1. i 2.

                        Direktiva Vijeća 94/65/EZ:
                  Prilog I. poglavlje III. točka 1. podtočka (a)

                  31.12.2005.

                  6

                  „Erso7”, Sabiedrība ar ierobežotu atbildību

                  Direktiva Vijeća 64/433/EEZ:

                              Prilog II. poglavlje I. točka 4. podtočka (a)

                              Prilog II. poglavlje I. točka 9.

                        Direktiva Vijeća 77/99/EEZ:

                              Prilog A poglavlje I. točka 2. podtočka (f)

                              Prilog A poglavlje I. točke 6. i 11.

                              Prilog B poglavlje I. točke 1. i 2.

                  31.12.2005.

                  7

                  „Strautmali”, Zemnieku saimniecība

                  Direktiva Vijeća 64/433/EEZ:

                              Prilog II. poglavlje I. točka 1. podtočke (a), (b), (c) i (e)

                              Prilog II. poglavlje I. točka 4. podtočka (a)

                              Prilog II. poglavlje I. točka 9.

                        Direktiva Vijeća 77/99/EEZ:

                              Prilog A poglavlje I. točka 2. podtočke (a), (b), (c), (d), (e) i (f)

                              Prilog A poglavlje I. točke 6. i 11.

                              Prilog B poglavlje I. točke 1. i 2.

                              Prilog B poglavlje II. točka 3.

                  31.12.2005.

                  8

                  „Bērzlejas”, Zemnieku saimniecība

                  Direktiva Vijeća 64/433/EEZ:

                              Prilog II. poglavlje I. točka 1. podtočke (a), (b), (c) i (e)

                              Prilog II. poglavlje I. točka 4. podtočka (a)

                              Prilog II. poglavlje I. točka 9.

                        Direktiva Vijeća 77/99/EEZ:

                              Prilog A poglavlje I. točka 2. podtočke (a), (b), (c), (e) i (f)

                              Prilog A poglavlje I. točke 6. i 11.

                              Prilog B poglavlje I. točke 1. i 2.

                  31.12.2005.

                  9

                  GPC „Smārde”, Sabiedrība ar ierobežotu atbildību

                  Direktiva Vijeća 64/433/EEZ:

                              Prilog II. poglavlje I. točka 1. podtočke (a), (c) i (e)

                              Prilog II. poglavlje I. točka 4. podtočka (a)

                              Prilog II. poglavlje I. točka 9.

                        Direktiva Vijeća 77/99/EEZ:

                              Prilog A poglavlje I. točka 2. podtočke (b) i (c)

                              Prilog A poglavlje I. točka 11.

                              Prilog B poglavlje I. točke 1. i 2.

                  31.12.2005.


title: 2005/15/EZ: Odluka Komisije od 7. siječnja 2005. o detaljnim pravilima za primjenu postupka iz članka 30. Direktive 2004/17/EZ Europskog parlamenta i Vijeća o usklađivanju postupaka nabave subjekata koji djeluju u sektoru vodnoga gospodarstva, energetskom i prometnom sektoru te sektoru poštanskih usluga (priopćena pod brojem dokumenta C(2004) 5769)  Tekst značajan za EGP

text:
               06/Sv. 9

               HR

               Službeni list Europske unije

               111

         32005D0015

               L 007/7

               SLUŽBENI LIST EUROPSKE UNIJE

         ODLUKA KOMISIJE
   od 7. siječnja 2005.
   o detaljnim pravilima za primjenu postupka iz članka 30. Direktive 2004/17/EZ Europskog parlamenta i Vijeća o usklađivanju postupaka nabave subjekata koji djeluju u sektoru vodnoga gospodarstva, energetskom i prometnom sektoru te sektoru poštanskih usluga
   (priopćena pod brojem dokumenta C(2004) 5769)
   (Tekst značajan za EGP)
   (2005/15/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu 2004/17/EZ Europskog parlamenta i Vijeća od 31. ožujka 2004. o usklađivanju postupaka nabave subjekata koji djeluju u sektoru vodnoga gospodarstva, energetskom i prometnom sektoru te sektoru poštanskih usluga (1), a posebno njezin članak 30. stavak 6.,
   budući da:

               (1)

               u svrhu osiguravanja pravne sigurnosti, u Službenom listu Europske unije trebalo bi objavljivati obavijesti povodom otvaranja postupaka na temelju članka 30. Direktive 2004/17/EZ, produljenja razdoblja koje je odobreno Komisiji i o primjenjivosti članka 30. stavka 1. o isteku tog razdoblja. Isto tako potrebno je utvrditi informacije koji trebaju biti sadržani u tim obavijestima.

               (2)

               imajući u vidu stroge rokove propisane za provođenje postupka na temelju članka 30. Direktive 2004/17/EZ, potrebno je predvidjeti da zahtjevi koji se tiču primjenjivosti članka 30. stavka 1. moraju sadržavati informacije koje su korisne i relevantne za procjenu zahtjeva. U tom smislu, potrebno je sastaviti popis informacija koje takvi zahtjevi trebaju sadržavati kao i za ostale praktične postupke koji se na njih odnose. Uvjeti utvrđeni u članku 30. stavku 1. se procjenjuju samo za potrebe Direktive 2004/17/EZ i ne smiju dovoditi u pitanje primjenu pravila tržišnog natjecanja.

               (3)

               mjere utvrđene ovom Odlukom su u skladu s mišljenjem Savjetodavnog odbora za ugovore o javnoj nabavi,

         DONIJELA JE OVU ODLUKU:
   Članak 1.
   1.   Zahtjevi koji se tiču primjenjivosti članka 30. stavka 1. Direktive 2004/17/EZ moraju sadržavati barem informacije određene u Prilogu I. ovoj Odluci.
   2.   Ako nezavisno tijelo nadležno za dotične aktivnosti usvoji obrazloženo stajalište o pitanjima koja utječu na ciljeve članka 30. stavaka 1. i 2. Direktive 2004/17/EZ, to se stajalište prilaže zahtjevima.
   3.   Zahtjevi i stajališta iz stavaka 1. i 2. šalju se elektroničkim putem na sljedeću adresu e-pošte:
   Markt-C3@cec.eu.int.
   Ako slanje putem elektroničke pošte nije moguće, ovi zahtjevi i stajališta šalju se u tri primjerka na sljedeću adresu:

               Europska komisija

               Glavna uprava za unutarnje tržište i usluge

               Uprava za politiku javne nabave

               B-1049 Bruxelles

         Članak 2.
   1.   Kada Komisija zaprimi zahtjev koji se tiče primjenjivosti članka 30. stavka 1. Direktive 2004/17/EZ, objavljuje obavijest koja sadrži informacije utvrđene u Dijelu A ili Dijelu B Priloga II. ove Odluke, ovisno o podrijetlu zahtjeva.
   2.   Ako je, u slučajevima koji su predviđeni u drugoj i trećoj rečenici prvog podstavka članka 30. stavka 6. Direktive 2004/17/EZ, razdoblje koje je odobreno Komisiji za donošenje odluke o zahtjevu produljeno, Komisija objavljuje obavijest koja sadrži informacije određene u Dijelu A i Dijelu B Priloga III. ove Odluke, ovisno o podrijetlu zahtjeva.
   3.   Primjenjivost članka 30. stavka 1. Direktive 2004/17/EZ, u skladu s drugim ili trećim podstavkom članka 30. stavka 4. ili u skladu s četvrtim podstavkom članka 30. stavka 5. te Direktive, podliježe obavijesti koju objavljuje Komisija i koja sadrži informacije određene u dijelu A ili dijelu B Priloga IV. ovoj Odluci, ovisno o podrijetlu zahtjeva.
   4.   Obavijesti iz stavaka 1., 2. i 3. se objavljuju u Službenom listu Europske unije, seriji C.
   Članak 3.
   Ova je Odluka upućena državama članicama.

      Sastavljeno u Bruxellesu 7. siječnja 2005.

            Za Komisiju

         Charlie McCREEVY

            Član Komisije

      (1)  SL L 134, 30.4.2004., str. 1. Direktiva izmijenjena Uredbom Komisije (EZ) br. 1874/2004 (SL L 326, 29.10.2004., str. 17.).

      PRILOG I.

         Informacije koje moraju biti navedene u zahtjevima koji se tiču primjenjivosti članka 30. stavka 1. Direktive 2004/17/EZ

      1.   Odjeljak 1. — Identitet i status podnositelja zahtjeva

      Članak 30. Direktive 2004/17/EZ predviđa da zahtjeve koji se tiču primjenjivosti članka 30. stavka 1. podnose države članice ili, kada zakonodavstvo dotične države članice to dopušta, naručitelji. Ovisno o slučaju, izraz „podnositelj zahtjeva” se može odnositi na bilo državu članicu ili naručitelja. Koristi se samo zbog jednostavnosti.
      1.1   Puni naziv i adresa podnositelja zahtjeva:

         U slučaju da se aktivnost obuhvaćena ovim zahtjevom vrši putem poduzeća
          (1)
         koja su povezana s podnositeljem prijave, smatra se da se izraz „podnositelj prijave” odnosi i na subjekt naveden pod 1.1 i na dotična povezana poduzeća. Dakle, posebno za odjeljke 5. i 6. niže, potrebno je dati tražene informacije za „podnositelja prijave” kako je određeno.

      1.2   Status podnositelja zahtjeva: javni naručitelj (2), javno poduzeće (3) ili privatno poduzeće?
      1.3   Za javnog naručitelja: podnosite li zahtjev za i u ime svoje države članice?

         Ako da, molimo pružiti tražene informacije za svaku točku u odjeljcima 2. do 6. uključivo. Posebno s obzirom na točke u odjeljcima 5. i 6., molimo navesti potrebne informacije za svaki od subjekata koji izvršavaju aktivnosti obuhvaćene ovim zahtjevom. Međutim, ako postoji velik broj takvih subjekata, informacije mogu biti ograničene na one subjekte koji pokrivaju 10 % ili više mjerodavnog zemljopisnog tržišta
          (4). Kada su informacije slične ili iste za nekoliko subjekata, mogu biti grupirani, pod uvjetom da je to navedeno.

      1.4   Za naručitelje (javne naručitelje, javna poduzeća i privatna poduzeća koja izvršavaju jednu od djelatnosti na koje se odnosi Direktiva 2004/17/EZ (5)); Molimo navesti odredbu nacionalnog propisa koja navodi da naručitelji mogu podnositi zahtjeve na temelju članka 30.
      2.   Odjeljak 2. — Opis aktivnosti obuhvaćenih ovim zahtjevom

      2.1   Opisati aktivnost na koju se primjenjuju uvjeti članka 30. stavka 1. (6) po vašem mišljenju.
      2.2   U slučaju razlike od nacionalnog područja kao cjeline, naznačiti područje u kojem se izvršava aktivnost koja je obuhvaćena ovim zahtjevom. Navesti samo ono područje za koje smatrate da su zadovoljeni uvjeti članka 30.
      3.   Odjeljak 3. — Mjerodavno tržište

      Mjerodavno tržište proizvoda sastoji se od svih proizvoda i/ili usluga koji se smatraju kao međuzamijenjivi ili zamjenjivi od strane kupca, zbog karakteristika, njihovih cijena ili namijenjene svrhe (7).
      Sljedeći se čimbenici obično smatraju bitnima za određivanje mjerodavnog tržišta proizvoda i treba ih uzeti u obzir u analizi (8):

                  —

                  stupanj fizičke sličnosti između relevantnih proizvoda i/ili usluga;

                  —

                  bilo koje razlike u krajnjoj uporabi proizvoda,

                  —

                  razlike u cijeni između dva proizvoda,

                  —

                  cijena prebacivanja s jednog proizvoda na drugi, u slučaju dva potencijalno konkurentna proizvoda,

                  —

                  uspostavljene ili uvriježene sklonosti kupaca za jednu kategoriju proizvoda,

                  —

                  klasifikacija proizvoda (klasifikacije koje donose gospodarska udruženja itd.).

            Mjerodavno zemljopisno tržište sastoji se od područja u kojima dotični subjekti sudjeluju u nabavi proizvoda ili usluga, u kojima su uvjeti konkurencije dovoljno homogeni i razlikuju se od susjednih područja jer su posebno uvjeti tržišnog natjecanja značajno drugačiji u tim područjima.
      Čimbenici bitni za procjenu mjerodavnih zemljopisnih tržišta su (8):

                  —

                  priroda i karakteristike dotičnog proizvoda ili usluge,

                  —

                  postojanje zapreka za ulaz na tržište,

                  —

                  sklonosti kupaca,

                  —

                  značajne razlike u udjelu na tržištu ili značajne razlike u cijeni između susjednih područja,

                  —

                  troškovi prijevoza.

            3.1   U svjetlu gore navedenoga, molimo objasniti definiciju mjerodavnog ili mjerodavnih tržišta koja, po vašem mišljenju, trebaju činiti temelj za analizu Komisije.
      U vašem odgovoru, molimo navesti razloge za pretpostavke ili zaključke, i objasniti kako su gore navedeni čimbenici uzeti u obzir. Posebno, molimo navesti posebne proizvode ili usluge na koje neposredno ili posredno utječe ovaj zahtjev i identificirati kategorije proizvoda koji se smatraju pogodnim zamjenama po vašoj definiciji tržišta.
      U pitanjima niže, ova (ili ove) definicije se navode kao „mjerodavno tržište(a) proizvoda”.
      3.2   Molimo objasniti definiciju mjerodavnog zemljopisnog tržišta koje bi po vašem mišljenju trebalo činiti temelj za analizu Komisije. U vašem odgovoru, molimo navesti razloge za pretpostavke ili zaključke, i objasniti kako su gore navedeni čimbenici uzeti u obzir. Posebno, molimo navesti zemljopisno područje na kojem je/su dotični subjekt(i) aktivni na mjerodavnom tržištu proizvoda, i ako smatrate da je mjerodavno zemljopisno tržište šire od jedne države članice, navesti razloge za to.
      U donjim pitanjima, ova (ili ove) definicije se navode kao „mjerodavno zemljopisno tržište”.
      4.   Odjeljak 4. — Primjenjivost zakonodavnih akata iz Priloga XI. Direktive 2004/17/EZ.

      4.1   Je li aktivnost obuhvaćena ovim zahtjevom podložna nekom od propisa iz Priloga XI. Direktive 2004/17/EZ (9)? Ako da, navesti propis ili propise nacionalnog zakonodavstva kojima je prenesen predmetni propis Zajednice.
      5.   Odjeljak 5. — Informacije koje se tiču mjerodavnog tržišta i pristupa tom tržištu

         Ovaj odjeljak mora biti ispunjen bez obzira na odgovor na točku 4.1.
      5.1   Molimo navesti razloge zašto smatrate da pristup mjerodavnom tržištu nije ograničen.
      5.2.   Za svako mjerodavno tržište, za svaku od posljednje tri poslovne godine (10), i za svako od sljedećih područja:

                  (a)

                  područje EGP-a;

                  (b)

                  Zajednicu u cjelini;

                  (c)

                  područje država EFTA-e u cjelini;

                  (d)

                  svake države članice i države EFTA-e u kojoj podnositelj zahtjeva vrši aktivnost; i

                  (e)

                  mjerodavno zemljopisno tržište (11), ako podnositelj zahtjeva smatra da se ovo tržište razlikuje,

            molimo navesti informacije na koje se odnose točke 5.2.1 do 5.2.9.;
      5.2.1.   Procjena ukupne veličine tržišta u okvirima prodajne vrijednosti (u eurima) i volumena (jedinice) (12), navodeći temelj za izračune i korištene izvore te predati dokumentaciju, gdje je moguće, radi potvrde tih izračuna;
      5.2.2.   Prodaja u vrijednosti i volumenu, kao i procjena udjela tržišta koje drži podnositelj zahtjeva;
      5.2.3.   Procjena tržišnog udjela u vrijednosti (prema potrebi i u volumenu) svih konkurenata (uključujući uvoznike) koji imaju najmanje 10 % zemljopisnog tržišta koje se uzima u obzir. Predati dokumentaciju, gdje je moguće, radi potvrde ovog izračuna i dati naziv, adresu, telefonski broj, broj telefaksa i prikladnu osobu za kontakt ovih konkurenata;
      5.2.4.   Procjena ukupne vrijednosti, volumena i izvora uvoza izvan područja EGP i identificirati:

                  (a)

                  udio uvoza koji se mogu pripisati podnositelju zahtjeva;

                  (b)

                  procjenu koliko bilo kakve kvote, carinske i necarinske zapreke trgovini čine zapreku ovom uvozu; i

                  (c)

                  procjenu u kojoj mjeri prijevoz i ostali troškovi utječu na te uvoze;

            5.2.5.   Procijeniti u kojoj mjeri trgovinu između država unutar područja EGP-a narušavaju:

                  (a)

                  troškovi prijevoza i ostali troškovi; i

                  (b)

                  ostale necarinske zapreke trgovini;

            5.2.6.   Način na koji podnositelj zahtjeva proizvodi i prodaje proizvode i usluge; na primjer, jesu li proizvedeni lokalno, ili se prodaju kroz lokalne distribucijske mreže;
      5.2.7.   Usporedba cijena podnositelja zahtjeva u svakoj državi članici i državi EFTA-e i slična usporedba cijena između Zajednice, država EFTA-e i ostalih područja gdje se ti proizvodi proizvode (npr. istočna Europa, Sjedinjene Američke Države, Japan ili bilo koje drugo odgovarajuće područje);
      5.2.8.   Priroda i doseg vertikalne integracije podnositelja zahtjeva u usporedbi s najvećim konkurentima;
      5.2.9.   Navesti svu imovinu ili infrastrukturu koja se koristi zajedno s ostalim subjektima i upotrebljava za vršenje više od jedne aktivnosti koja je obuhvaćena Direktivom 2004/17/EZ. Ako je uporaba takve imovine ili infrastrukture podložna posebnim uvjetima, kao što su obveza pružanja univerzalne usluge ili posebna prava, molimo navesti.
      5.3.   Molimo navesti sljedeće informacije:
      5.3.1.   Kroz posljednjih pet godina, je li bilo značajnih ulaza na zemljopisno tržište za relevantne proizvode(11)? Ako je odgovor „da”, gdje je moguće, navesti naziv, adresu, telefonski broj, broj telefaksa dotičnog poduzeća, kao i prikladnu osobu za kontakt i procjenu njihovog trenutačnog udjela na tržištu.
      5.3.2.   Po mišljenju podnositelja zahtjeva postoje li poduzeća (uključujući ona koja trenutačno djeluju samo na tržištima izvan Zajednice ili izvan EGP-a) koja bi mogla ući na tržište? Ako je odgovor „da”, molimo objasniti i identificirati takva poduzeća nazivom, adresom, telefonskim brojem, brojem telefaksa i primjerenom osobom za kontakt, te dati procjenu vremena unutar kojeg će se taj ulaz vjerojatno dogoditi.
      5.3.3.   Opišite razne čimbenike koji utječu na ulaz na mjerodavna tržišta, iz zemljopisne i proizvodne perspektive. Pri tome vodite računa o sljedećem, gdje je prikladno:

                  (a)

                  ukupnim troškovima ulaza (istraživanje i razvoj, potrebni sustavi distribucije, promotivne aktivnosti, reklamiranje, usluga nakon prodaje itd.) na razini jednakoj onoj značajnog uspješnog konkurenta, navodeći tržišni udio takvog konkurenta;

                  (b)

                  sve zakonske zapreke ulazu, kao što je odobrenje od vlade ili postojanje bilo kakvih normi;

                  (c)

                  sva ograničenja koja stvara postojanje patenata, znanja i iskustava ili ostalih prava intelektualnog vlasništva na tim tržištima i sva ograničenja stvorena odobrenjem za korištenje tih prava;

                  (d)

                  u kojoj mjeri je podnositelj zahtjeva nositelj dozvole ili davatelj dozvole za korištenje patenata, znanja i iskustava i ostalih prava na mjerodavnim tržištima;

                  (e)

                  važnost veličina proizvodnje za proizvodnju proizvoda na mjerodavnim tržištima;

                  (f)

                  pristup izvorima opskrbe, kao što je dostupnost sirovina.

            Istraživanje i razvoj
      5.3.4.   Opisati važnosti istraživanja i razvoja za mogućnost poduzeća koje djeluje na mjerodavnom tržištu(ima) da se dugoročno natječe. Objasniti prirodu istraživanja i razvoja koje vrši podnositelj zahtjeva na mjerodavnim tržištima.
      Pri tome, gdje je prikladno, voditi računa o sljedećem:

                  (a)

                  trendovima i intenzitetu istraživanja i razvoja (13) na ovim tržištima i kod podnositelja zahtjeva;

                  (b)

                  tehnološkom razvitku na ovim tržištima kroz prikladno vremensko razdoblje (posebno razvitku u proizvodima i/ili uslugama, proizvodnim procesima, sustavima distribucije i tako dalje);

                  (c)

                  glavnim inovacijama koje su učinjene na ovim tržištima i poduzeća koja su ih uvela;

                  (d)

                  ciklus inovacija na ovim tržištima i gdje se nalaze stranke u tom ciklusu inovacija.

            Sporazumi o suradnji
      5.3.5.   U kojoj mjeri sporazumi o suradnji (horizontalni i vertikalni) postoje na relevantnim tržištima?
      5.3.6.   Navesti detalje najvažnijih sporazuma o suradnji koje su podnositelji zahtjeva zaključili na relevantnim tržištima, kao što su istraživanje i razvoj, izdavanje dozvole, zajednička proizvodnja, specijalizacija, distribucija, dugoročna opskrba i sporazumi o razmjeni informacija.
      6.   Odjeljak 6. — Izloženost tržišnom natjecanju

      Prema članku 30. stavku 2. Direktive 2004/17/EZ, na pitanje je li aktivnost neposredno izložena tržišnom natjecanju mora se odgovoriti na temelju kriterija koji su u skladu s odredbama Ugovora o tržišnom natjecanju, kao što su karakteristike dotične robe i usluga, postojanje alternativne robe ili usluga, cijene, i stvarna i potencijalna prisutnost više od jednog dobavljača dotične robe ili usluga.
      6.1.   Objasniti zašto smatrate da je aktivnost obuhvaćena ovim zahtjevom u potpunosti izložena tržišnom natjecanju na mjerodavnom tržištu ili mjerodavnom zemljopisnom tržištu(ima). Posebno, pružiti sljedeće informacije:
      Opći uvjeti na mjerodavnom tržištu
      6.1.1.   Identificirati pet najvećih nezavisnih dobavljača (14) podnositelju zahtjeva i njihove pojedinačne udjele u kupnjama koje obavlja podnositelj zahtjeva (sirovina ili robe koja se koristi u proizvodnji relevantnih proizvoda). Navesti naziv, adresu, telefonski broj, broj telefaksa i prikladnu osobu za kontakt ovih dobavljača.
      Molimo također identificirajte i poduzeća koja su povezana s podnositeljem zahtjeva i njihove pojedinačne udjele u kupnjama koje obavlja podnositelj zahtjeva (sirovina ili robe koja se koristi u proizvodnji relevantnih proizvoda). Navesti naziv, adresu, telefonski broj, broj telefaksa i prikladnu osobu za kontakt ovih dobavljača.
      Struktura nabave na mjerodavnim tržištima
      6.1.2.   Opisati kanale distribucije i mreže usluga nakon prodaje koji postoje na mjerodavnim tržištima. Pri tom, vodite računa o sljedećem, ako je prikladno:

                  (a)

                  postojećim sustavima distribucije i njihovoj važnosti na ovim tržištima. U kojoj mjeri distribuciju vrše treće strane ili poduzeća povezana s podnositeljem zahtjeva?

                  (b)

                  postojećim mrežama usluga nakon prodaje (npr. održavanje i popravci) i njihovoj važnosti na ovim tržištima. U kojoj mjeri ove usluge vrše treće strane ili poduzeća povezana s podnositeljem zahtjeva?

            6.1.3.   Ako je prikladno, pružiti procjenu ukupnog kapaciteta diljem Zajednice i EFTA-e u posljednje tri godine. Tijekom tog razdoblja, koji je bio kapacitet podnositelja zahtjeva i koja je stopa korištenja tih kapaciteta?
      6.1.4.   Molimo navesti sva druga razmatranja o nabavi koja smatrate bitnima.
      Struktura potražnje na mjerodavnim tržištima
      6.1.5.   Identificirati pet najvećih nezavisnih kupaca od podnositelja zahtjeva na mjerodavnom tržištu i njihove pojedinačne udjele u ukupnoj prodaji relevantnih proizvoda podnositelja zahtjeva. Navesti naziv, adresu, telefonski broj, broj telefaksa i prikladnu osobu za kontakt ovih kupaca.
      6.1.6.   Objasniti strukturu potražnje u smislu:

                  (a)

                  različitih etapa na tržištima, npr. pokretanje, širenje, sazrijevanje i pad, i predviđanje stope rasta potražnje;

                  (b)

                  važnosti sklonosti kupaca, u smislu vjernosti imenu, razlikovanju proizvoda i pružanju cjelovitog raspona proizvoda;

                  (c)

                  stupnja koncentracije ili raspršenosti potražnje;

                  (d)

                  grupiranja kupaca u različite grupe s opisom „tipičnog kupca” u svakoj grupi;

                  (e)

                  važnosti ekskluzivnih ugovora o distribuciji i ostalih tipova dugoročnih ugovora;

                  (f)

                  u kojoj mjeri su javni naručitelji, državna poduzeća ili slična tijela važna kao izvor potražnje.

            6.1.7.   Procijeniti stupanj aktivnosti kupca u smislu promjene dobavljača i ponovnog sklapanja ugovora u posljednjih pet godina. Navesti korištene izvore i, prema potrebi, potrebne dokumente radi potvrde procjena.

         (1)  U smislu članka 23. stavka 1. Direktive 2004/17/EZ „povezano poduzeće” znači svako poduzeće čiji su godišnji financijski izvještaji konsolidirani s izvještajima naručitelja u skladu sa zahtjevima Sedme Direktive Vijeća 83/349/EEZ od 13. lipnja 1983. na temelju članka 44. stavka 3. točke (g) Ugovora o konsolidiranim financijskim izvještajima ili, u slučaju subjekata koji ne podliježu ovoj Direktivi, svako poduzeće nad kojim naručitelj mogu imati, neposredno ili posredno, prevladavajući utjecaj u smislu članka 2. stavka 1. točke (b) ili koje može imati prevladavajući utjecaj naručiteljem ili koje, zajedno s naručiteljem, podliježe prevladavajućem utjecaju drugog poduzeća na temelju vlasništva, financijskog udjela, ili pravila prema kojima se ravna.

         (2)  Prema članku 2. stavku 1. točki (a) Direktive 2004/17/EZ, „javni naručitelji” su država, regionalne ili lokalne vlasti, tijela kojim se upravlja na temelju javnog prava, zajednice osnovane od jednog ili više takvih tijela ili jednog ili više takvih tijela kojim se upravlja na temelju javnog prava. „Tijelo kojim se upravlja na temelju javnog prava” znači svako tijelo koje:

                  —

                  ima pravnu osobnost i većinom ga financira država, ili regionalne ili lokalne vlasti ili druga tijela kojima se upravlja na temelju javnog prava; ili je podložno nadzoru nad poslovanjem od strane tih tijela; ili ima upravni, upravljački ili nadzorni odbor u kojem je više od polovice članova imenovala država, regionalne ili lokalne vlasti ili druga tijela kojima se upravlja na temelju javnog prava.

                  —

                  je osnovano za određene svrhe radi zadovoljavanja potreba u općem interesu, koje nemaju industrijski ili trgovački značaj,

         (3)  Prema članku 2. stavku 1. točki (b) Direktive 2004/17/EZ, „javno poduzeće” je svako poduzeće nad kojim javni naručitelji mogu imati neposredno ili posredno, prevladavajući utjecaj na temelju njihova vlasništva, financijskog udjela u njemu, ili na temelju pravila prema kojima se ravna.
      Prevladavajući utjecaj javnih tijela pretpostavlja se kada ta tijela, neposredno ili posredno, u odnosu na poduzeće:

                  —

                  posjeduju većinu upisanog kapitala poduzeća, ili

                  —

                  imaju utjecaj na većinu glasova povezanih s ulozima koje je izdalo poduzeće, ili

                  —

                  mogu imenovati više od polovice upravnog, upravljačkog ili nadzornog tijela poduzeća.

         (4)  Vidjeti odjeljak 3.

         (5)  Relevantne aktivnosti ili sektori se mogu sažeti na sljedeći način:
      električna energija (proizvodnja, prijenos, distribucija); plin (proizvodnja, prijenos, distribucija); toplina (proizvodnja, prijenos, distribucija); ugljikovodici (istraživanje i vađenje); ugljen i ostala kruta goriva (istraživanje i vađenje); voda za piće (proizvodnja, prijenos, distribucija); gradski prijevoz (autobus, podzemna željeznica itd.); željeznice (prijevoz osoba i dobara; pružanje pristupa infrastrukturi i upravljanje/rad stvarnim uslugama prijevoza); luke (morske luke i riječne luke, infrastruktura i upravljanje/rad); zračne luke (dostupnost infrastrukture i upravljanje/rad); i poštanske usluge. Za točne definicije navedenih aktivnosti, vidjeti članke 3. do 7. Direktive 2004/17/EZ.

         (6)

         „Ugovori namijenjeni za izvršavanje aktivnosti iz članaka 3. do 7. ne potpadaju pod ovu Direktivu ako je, u državi članici u kojoj se vrše, aktivnost izravno izložena konkurenciji na tržištima kojima pristup nije ograničen.”

         (7)  Prema potrebi, navesti i jesu li proizvodi lako zamjenjivi; savršene zamjene, manje savršene zamjene ili djelomične zamjene. Za svaki dati proizvod (za potrebe ove definicije, izraz „proizvod” se odnosi na proizvode ili usluge) postoji raznolikost zamjena. Ova raznolikost uključuje sve zamjene koje se mogu zamisliti za dotični proizvod, tj. svi proizvodi koji mogu manje ili više ispuniti zahtjeve kupca. Raspon zamjena se kreće od potpuno istih (savršenih) zamjena (proizvodi prema kojima bi se kupci odmah okrenuli, npr. u slučaju malog povećanja cijene dotičnog proizvoda) do vrlo neadekvatnih (ili nesavršenih) zamjena (proizvodi prema kojima bi se kupci okrenuli samo u slučaju značajnog povećanja cijene dotičnog proizvoda).
      Kada definira relevantno tržište, Komisija razmatra samo proizvode koji se mogu lako zamijeniti za dotične proizvode. Lako zamjenjivi proizvodi su oni kojima bi se kupci okrenuli kao odgovor na umjereno, ali značajno povećanje cijene dotičnog proizvoda (npr. 5 %). Ovo dozvoljava Komisiji da procijeni konkurentsku situaciju u kontekstu relevantnog tržišta koje se sastoji od svih proizvoda kojima bi se kupci bez teškoća okrenuli.
      Međutim, to ne znači da Komisija ne uzima u obzir ograničenja na konkurentsko ponašanje dotičnih subjekata do kojih dolazi zbog postojanja nesavršenih zamjena (onih kojima se kupac ne bi okrenuo kao rezultat umjerenog, ali značajnog povećanja cijene dotičnog proizvoda (npr. 5 %)) Ti učinci su uzeti u obzir jednom kada je tržište definirano i udio u tržištu kvantificiran.
      Stoga je važno da Komisija ima informacije o proizvodima koji se mogu lako zamijeniti za dotične proizvode i manje savršene zamjene.
      (Primjer savršene zamjene je električna energija dobivena iz ugljena i ona proizvedena iz obnovljivih izvora).
      Djelomičnim zamjenama se smatraju oni proizvodi i usluge koji se mogu zamijeniti samo unutar određenog zemljopisnog područja, samo tijekom dijela godine ili samo za određene uporabe (Primjer: u putničkom prometu željeznica, podzemna željeznica, tramvaj i autobus su djelomično zamjenjivi na nacionalnoj razini jer određeni oblici prijevoza postoje samo u određenim zemljopisnim područjima. Međutim, unutar tog područja, mogu se smatrati savršenim zamjenama.)

         (8)  Taj popis nije konačan, podnositelj zahtjeva može navesti druge čimbenike.

         (9)  Prilog XI. glasi:

                  „A.

                  PRIJENOS ILI DISTRIBUCIJA PLINA ILI TOPLINSKE ENERGIJE: Direktiva 98/30/EZ Europskog parlamenta i Vijeća od 22. lipnja 1998. o zajedničkim pravilima unutarnjeg tržišta prirodnog plina (SL L 204, 21.7.1998., str. 1.).

                  B.

                  PROIZVODNJA, PRIJENOS ILI DISTRIBUCIJA ELEKTRIČNE ENERGIJE: Direktiva 96/92/EZ Europskog parlamenta i Vijeća od 19. prosinca 1996. o zajedničkim pravilima za unutarnje tržište električne energije (SL L 27, 30.1.1997., str. 20.).

                  C.

                  PROIZVODNJA, PRIJENOS ILI DISTRIBUCIJA VODE ZA PIĆE –

                  D.

                  NARUČITELJI U SEKTORU ŽELJEZNIČKIH USLUGA –

                  E.

                  NARUČITELJI U SEKTORU USLUGA GRADSKE ŽELJEZNICE, TRAMVAJA, TROLEJBUSA ILI MOTORNIH AUTOBUSA –

                  F.

                  NARUČITELJI U SEKTORU POŠTANSKIH USLUGA: Direktiva 97/67/EZ Europskog parlamenta i Vijeća od 15. prosinca 1997. o zajedničkim pravilima za razvoj unutarnjeg tržišta poštanskih usluga na razini Zajednice i poboljšanje kakvoće usluge (SL L 15, 21.1.1998., str. 14.). Direktiva kako je zadnje izmijenjena Uredbom (EZ) br. 1882/2003 (SL L 284, 31.10.2003., str. 1.).

                  G.

                  ISTRAŽIVANJE I VAĐENJE NAFTE ILI PLINA: Direktiva 94/22/EZ Europskog parlamenta i Vijeća od 30. svibnja 1994. o uvjetima za davanje i korištenje odobrenja za traženje, istraživanje i proizvodnju ugljikovodika (SL L 164, 30.6.1994., str. 3.).

                  H.

                  ISTRAŽIVANJE I VAĐENJE UGLJENA I OSTALIH KRUTIH GORIVA –

                  I.

                  NARUČITELJI U SKTORU MORSKIH ILI RIJEČNIH LUKA ILI DRUGE TERMINALNEE OPREME –

                  J.

                  SUBJEKTI U SEKTORU INSTALACIJA ZRAČNIH LUKA –”

         (10)  Informacije tražene pod naslovima 5.2.1 i 5.2.2 trebaju se dostaviti za sva područja na koja se odnose točke (a), (b), (c), (d) i (e).

         (11)  Vidjeti odjeljak 3.

         (12)  Vrijednost i volumen tržišta trebaju odražavati proizvodnju, plus uvoz, minus izvoz za dotična zemljopisna područja.

         (13)  Intenzitet istraživanja i razvoja se definira kao izdatak za istraživanje i razvoj kao udio u ostvarenom prometu.

         (14)  Nezavisni dobavljači su dobavljači koji nisu povezani s podnositeljem zahtjeva. Za definiciju povezanih poduzeća vidjeti bilješku uz točku 1.1.

      PRILOG II.

         Model obavijesti koje se tiču zahtjeva u skladu s člankom 30. Direktive 2004/17/EZ

      A.   Zahtjev države članice

      Dana […] Komisija je zaprimila zahtjev u skladu s člankom 30. stavkom 4. Direktive 2004/17/EZ Europskog parlamenta i Vijeća (1). Prvi radni dan nakon zaprimanja zahtjeva je […].
      Ovaj zahtjev (ime dotične države članice), odnosi se na (kratko spominjanje relevantne djelatnosti ili aktivnosti) u toj zemlji. Gore spomenuti članak 30. predviđa da Direktiva 2004/17/EZ nije primjenjiva kada je dotična aktivnost izravno izložena tržišnom natjecanju na tržištima kojima pristup nije ograničen. Ovi uvjeti se procjenjuju isključivo za potrebe Direktive 2004/17/EZ i ne dovode u pitanje primjenu pravila tržišnog natjecanja.
      Komisiji je odobren rok od tri mjeseca za donošenje odluke o ovom zahtjevu, počevši od gore navedenog radnog dana. Razdoblje, dakle, istječe dana […].
      Odredbe trećeg podstavka gore spomenutog stavka 4. su/nisu primjenjive (2). Stoga, razdoblje odobreno Komisiji se može produljiti za jedan mjesec/tri mjeseca (2). Svako takvo produljenje mora se objaviti.
      B.   Zahtjev naručitelja

      Dana […] Komisija je zaprimila zahtjev u skladu s člankom 30. stavkom 5. Direktive 2004/17/EZ Europskog parlamenta i Vijeća. Prvi radni dan nakon zaprimanja zahtjeva je […].
      Ovaj zahtjev (ime relevantnog naručitelja), odnosi se na (kratko spominjanje relevantne djelatnosti ili aktivnosti) u (ime dotične države članice). Gore spomenut članak 30. predviđa da Direktiva 2004/17/EZ nije primjenjiva kada je dotična aktivnost izravno izložena tržišnom natjecanju na tržištima kojima pristup nije ograničen. Ovi uvjeti se procjenjuju isključivo za potrebe Direktive 2004/17/EZ i ne dovode u pitanje primjenu pravila tržišnog natjecanja.
      Komisiji je odobren rok od tri mjeseca za donošenje odluke o ovom zahtjevu, počevši od gore navedenog radnog dana. Razdoblje, dakle, istječe dana […].
      Ovo razdoblje se može produljiti za tri mjeseca. Svako takvo produljenje mora se objaviti.
      U skladu s člankom 30. stavkom 6. drugim podstavkom, daljnji zahtjevi koji se tiču (kratko spominjanje relevantne djelatnosti ili aktivnosti) u (ime dotične države članice) prije isteka razdoblja otvorenog u odnosu na ovaj zahtjev ne smatraju se novim postupcima i rješavaju se u kontekstu ovog zahtjeva.

         (1)  SL L 134, 30.4.2004., str. 1. Direktiva izmijenjena Uredbom Komisije (EZ) br. 1874/2004 (SL L 326, 29.10.2004., str. 17.).

         (2)  Obrisati prema potrebi.

      PRILOG III.

         Model obavijesti koje se tiču zahtjeva u skladu s člankom 30. Direktive 2004/17/EZ – Produljenje razdoblja

      A.   Zahtjev države članice

      Dana […] Komisija je zaprimila zahtjev u skladu s člankom 30. stavkom 4. Direktive 2004/17/EZ Europskog parlamenta i Vijeća (1).
      Ovaj zahtjev (ime dotične države članice) odnosi se na (kratko spominjanje relevantne djelatnosti ili aktivnosti) u toj zemlji. Taj zahtjev bio je predmet obavijesti u SL C […]. Početno razdoblje ističe dana […].
      Kako je (kratko obrazloženje produljenja) i u skladu s odredbama iz druge/treće rečenice članka 30. stavka 6., razdoblje odobreno Komisiji za donošenje odluke o ovom zahtjevu produljuje se za tri mjeseca/mjesec dana.
      Konačno razdoblje dakle ističe dana […].
      B.   Zahtjev naručitelja

      Dana […] Komisija je zaprimila zahtjev u skladu s člankom 30. stavkom 5. Direktive 2004/17/EZ.
      Ovaj zahtjev (ime dotičnog ugovornog subjekta) odnosi se na (kratko spominjanje relevantne djelatnosti ili aktivnosti) u (ime dotične države članice). Taj zahtjev bio je predmet obavijesti u SL C […]. Početno razdoblje ističe dana […].
      Kako je (kratko obrazloženje produljenja) i u skladu s odredbama iz druge rečenice članka 30. stavka 6., razdoblje odobreno Komisiji za donošenje odluke o ovom zahtjevu produljuje se za tri mjeseca.
      Konačno razdoblje dakle ističe dana […].

         (1)  SL L 134, 30.4.2004., str. 1. Direktiva izmijenjena Uredbom Komisije (EZ) br. 1874/2001 (SL L 326, 29.10.2004., str. 17.).

      PRILOG IV.

         Model obavijesti koja se tiče zahtjeva u skladu s člankom 30. Direktive 2004/17/EZ – Primjenjivost članka 30. stavka 1. u nedostatku bilo kakve odluke unutar utvrđenog razdoblja

      A.   Zahtjev države članice

      Dana […] Komisija je zaprimila zahtjev u skladu s člankom 30. stavkom 4. Direktive 2004/17/EZ Europskog parlamenta i Vijeća (1).
      Ovaj zahtjev (ime dotične države članice) odnosi se na (kratko spominjanje relevantne djelatnosti ili aktivnosti) u toj zemlji. Zahtjev je bio predmet obavijesti u SL C […] (Početno razdoblje je produljeno, vidjeti obavijesti u SL C […]) (2).
      Kako je razdoblje za usvajanje odluke isteklo dana […] bez usvajanja odluke, članak 30. stavak 1. smatra se primjenjivim. Stoga se odredbe Direktive 2004/17/EZ ne primjenjuju na ugovore čija je namjena omogućiti aktivnost (kratko spominjanje relevantne djelatnosti ili aktivnosti) koja se vrši u (ime dotične države članice).
      B.   Zahtjev naručitelja

      Dana […] Komisija je zaprimila zahtjev u skladu s člankom 30. stavkom 5. Direktive 2004/17/EZ (2).
      Ovaj zahtjev (ime dotičnog ugovornog subjekta) odnosi se na (kratko spominjanje relevantne djelatnosti ili aktivnosti) u (ime dotične države članice). Zahtjev je bio predmet obavijesti u SL C […] (Početno razdoblje je produljeno, vidjeti obavijesti u SL C […]) (2).
      Kako je razdoblje za usvajanje odluke isteklo dana […] bez usvajanja odluke, članak 30. stavak 1. smatra se primjenjivim. Stoga, odredbe Direktive 2004/17/EZ se ne primjenjuju na ugovore čija je namjena omogućiti aktivnost (kratko spominjanje relevantne djelatnosti ili aktivnosti) koja se vrši u (ime dotične države članice).

         (1)  SL L 134, 30.4.2004., str. 1. Direktiva izmijenjena Uredbom Komisije (EZ) br. 1874/2001 (SL L 326, 29.10.2004., str. 17.).

         (2)  Dopuniti prema potrebi.


title: 97/622/EZ: Odluka Komisije od 27. svibnja 1997. o upitnicima za izradu izvješća država članica o provedbi određenih direktiva u sektoru otpada (provedba Direktive Vijeća 91/692/EEZ)

text:
               15/Sv. 32

               HR

               Službeni list Europske unije

               21

         31997D0622

               L 256/13

               SLUŽBENI LIST EUROPSKE UNIJE

         ODLUKA KOMISIJE
   od 27. svibnja 1997.
   o upitnicima za izradu izvješća država članica o provedbi određenih direktiva u sektoru otpada (provedba Direktive Vijeća 91/692/EEZ)
   (97/622/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/692/EEZ od 23. prosinca 1991. o standardiziranju i racionaliziranju izvješća o provedbi određenih direktiva koje se odnose na okoliš (1), a posebno članke 5. i 6. i Prilog VI.,
   uzimajući u obzir Direktivu Vijeća 75/442/EEZ od 15. srpnja 1975. o otpadu (2), kako je zadnje izmijenjena Odlukom Komisije 96/350/EZ (3),
   uzimajući u obzir Direktivu Vijeća 91/689/EEZ od 12. prosinca 1991. o opasnom otpadu (4), koja je zadnje izmijenjena Direktivom 94/31/EZ (5),
   uzimajući u obzir Direktivu Europskog parlamenta i Vijeća 94/62/EZ od 20. prosinca 1994. o ambalaži i ambalažnom otpadu (6),
   budući da članak 8. stavak 1. Direktive 91/689/EEZ zahtijeva da države članice Komisiji šalju informacije o primjeni ove Direktive u kontekstu izvješća predviđenog člankom 16. stavkom 1. Direktive 75/442/EEZ;
   budući da članak 17. Direktive 94/62/EZ zahtijeva da države članice Komisiji dostavljaju informacije o primjeni ove Direktive u skladu s člankom 5. Direktive 91/692/EEZ;
   budući da je članak 16. Direktive 75/442/EEZ zamijenjen člankom 5. Direktive 91/692/EEZ koji zahtijeva da države članice Komisiji dostavljaju informacije o provedbi određenih direktiva Zajednice u obliku sektorskog izvješća;
   budući da ovo izvješće mora biti izrađeno na temelju upitnika ili nacrta koji izrađuje Komisija u skladu s postupkom utvrđenim člankom 6. Direktive 91/692/EEZ;
   budući da će prvo sektorsko izvješće obuhvaćati razdoblje od 1998. do kraja 2000.;
   budući da su mjere predviđene ovom Odlukom u skladu s mišljenjem Odbora koji je osnovan u skladu s člankom 6. gore spomenute Direktive,
   DONIJELA JE OVU ODLUKU:
   Članak 1.
   Ovime se usvajaju upitnici priloženi ovoj Odluci koji se odnose na Direktivu 91/689/EEZ i Direktivu 94/62/EZ.
   Članak 2.
   Države članice koriste ove upitnike kao temelj za izradu sektorskih izvješća koja podnose Komisiji, sukladno članku 5. Direktive 91/692/EEZ i članku 17. Direktive 94/62/EEZ.
   Članak 3.
   Ova je Odluka upućena državama članicama.

      Sastavljeno u Bruxellesu 27. svibnja 1997.

            Za Komisiju

         Ritt BJERREGAARD

            Članica Komisije

      (1)  SL L 377, 31.12.1991., str. 48.

      (2)  SL L 194, 25.7.1975., str. 39.

      (3)  SL L 135, 6.6.1996., str. 32.

      (4)  SL L 377, 31.12.1991., str. 20.

      (5)  SL L 168, 2.7.1994., str. 28.

      (6)  SL L 365, 31.12.1994., str. 10.
   PRILOG
   POPIS UPITNIKA

               1.

               Upitnik koji se odnosi na Direktivu Vijeća 91/689/EEZ od 12. prosinca 1991. o opasnom otpadu (1), kako je zadnje izmijenjena Direktivom 94/31/EZ (2).

               2.

               Upitnik koji se odnosi na Direktivu Europskog parlamenta i Vijeća 94/62/EZ od 20. prosinca 1994. o ambalaži i ambalažnom otpadu (3).

      (1)  SL L 377, 31.12.1991., str. 20.

      (2)  SL L 168, 2.7.1994., str. 28.

      (3)  SL L 365, 31.12.1994., str. 10.
   UPITNIK
   za izvješće država članica o prijenosu u nacionalno zakonodavstvo i provedbi Direktive 91/689/EEZ o opasnom otpadu kako je zadnje izmijenjena Direktivom 94/31/EZ

         Nije potrebno ponavljati već dostavljene informacije, ali treba jasno naznačiti gdje i kada su pružene takve informacije.

   I.   PRENOŠENJE U NACIONALNO ZAKONODAVSTVO

               1.

                           (a)

                           Jesu li Komisiji dostavljeni nacionalni zakoni i propisi za provedbu Direktive 91/689/EEZ s izmjenama u nacionalnom zakonodavstvu?

               (Da/Ne)

                           (b)

                           Ako je odgovor na gornje pitanje (a) „Ne”, navedite razloge.

               2.

                           (a)

                           Jesu li Komisiji dostavljeni nacionalni zakoni i propisi za provedbu Odluke Komisije 94/904/EZ o popisu opasnog otpada u skladu s člankom 1. stavkom 4., prvom alinejom Direktive 91/689/EEZ, u nacionalnom zakonodavstvu?

               (Da/Ne)

                           (b)

                           Ako je odgovor na gornje pitanje (a) „Ne”, navedite razloge.

         II.   PROVEDBA DIREKTIVE

               3.

                           (a)

                           Je li se razmatralo da li i drugi otpad, osim onog navedenog u Odluci 94/904/EZ, pokazuje koje od svojstava navedenih u Prilogu III. Direktivi 91/689/EEZ, sukladno članku 1. stavku 4., drugoj alineji?

               (Da/Ne)

                           (b)

                           Ako je odgovor na gornje pitanje (a) „Da”, je li Komisija obaviještena o takvom slučaju ili slučajevima?

               (Da/Ne)

                           (c)

                           Ako je odgovor na gornje pitanje (b) „Ne”, navedite razloge.

               4.

                           (a)

                           Jesu li usvojene mjere za razlikovanje opasnog otpada iz kućanstava od proizvodnog opasnog otpada?

               (Da/Ne)

                           (b)

                           Ako je odgovor na gornje pitanje (a) „Da”, iznesite detalje.

               5.

                           (a)

                           Jesu li poduzete potrebne mjere sukladno članku 2. stavku 1.?

               (Da/Ne)

                           (b)

                           Ako je odgovor na gornje pitanje (a) „Da”, iznesite detalje.

                           (c)

                           Ako je odgovor na gornje pitanje (a) „Ne”, navedite razloge.

               6.

                           (a)

                           Jesu li poduzete potrebne mjere sukladno članku 2. stavcima 2. do 4.?

               (Da/Ne)

                           (b)

                           Ako je odgovor na gornje pitanje (a) „Da”, iznesite detalje.

                           (c)

                           Ako je odgovor na gornje pitanje (a) „Ne”, navedite razloge.

               7.

                           (a)

                           Jesu li usvojena opća pravila za izuzeća u skladu s člankom 3. stavkom 2.?

               (Da/Ne)

                           (b)

                           Ako je odgovor na gornje pitanje (a) „Da”,iznesite detalje.

                           (c)

                           Ako je odgovor na gornje pitanje (a) „Da” i ako pravila navedena u članku 3. stavku 2. nisu poslana Komisiji, navedite razloge.

               8.

                           (a)

                           Jesu li obavljeni periodični inspekcijski nadzori kod proizvođača opasnog otpada, sukladno članku 4. stavku 1.?

               (Da/Ne)

                           (b)

                           Ako je odgovor na gornje pitanje (a) „Da”, iznesite detalje o učestalosti.

               9.

                           (a)

                           Zahtijeva li se od proizvođača opasnog otpada, ustanova ili poduzeća navedenih u članku 4. stavku 2. vođenje evidencije sukladno članku 14. Direktive 75/442/EEZ?

               (Da/Ne)

                           (b)

                           Ako je odgovor na gornje pitanje (a) „Da”, iznesite detalje, uključujući detalje o svakom propisanom obrascu koji se koristi.

               10.

                           (a)

                           Jesu li poduzete potrebne mjere sukladno članku 5. stavku 1.?

               (Da/Ne)

                           (b)

                           Ako je odgovor na gornje pitanje (a) „Da”, iznesite detalje.

                           (c)

                           Ako je odgovor na gornje pitanje (a) „Ne”, navedite razloge.

               11.

                           (a)

                           Jesu li izrađeni planovi gospodarenja otpadom sukladno članku 6.?

               (Da/Ne)

                           (b)

                           Ako je odgovor na gornje pitanje (a) „Ne”, navedite razloge.

                           (c)

                           Ako je odgovor na gornje pitanje (a) „Da”, naznačite jesu li planovi gospodarenja otpadom izrađeni zasebno ili u okviru općih planova gospodarenja otpadom navedenih u članku 7. Direktive 75/442/EEZ.

                           (d)

                           Ako su planovi gospodarenja otpadom izrađeni zasebno od općih planova gospodarenja otpadom navedenih u članku 7. Direktive 75/442/EEZ, iznesite sljedeće detalje, gdje je to moguće, i naznačite je li koji od podataka dat kao procjena:

                           (e)

                           Ako je odgovor na gornje pitanje (a) „Da”, jesu li planovi gospodarenja otpadom javno objavljeni?

               (Da/Ne)

                           (f)

                           Ako je odgovor na gornje pitanje (e) „Ne”, navedite razloge.

               12.

                           (a)

                           Postoje li okolnosti u kojima su poduzeti potrebni koraci uključujući privremena odstupanja od Direktive 91/689/EEZ sukladno članku 7.?

               (Da/Ne)

                           (b)

                           Ako je odgovor na gornje pitanje (a) „Da”, a Komisija o tome nije obaviještena, navedite razloge.

         UPITNIK
   za izradu izvješća država članica o provedbi i primjeni Direktive 94/62/EZ o ambalaži i ambalažnom otpadu

         Nije potrebno ponavljati već dostavljene informacije, ali jasno naznačite gdje i kada je informacija dostavljena.

   I.   PROVEDBA U NACIONALNOM ZAKONODAVSTVU

               1.

                           (a)

                           Jesu li Komisiji dostavljeni detalji o zakonima, propisima i upravnim odredbama uvedenim radi usklađivanja s Direktivom

               (Da/Ne)

                           (b)

                           Ako je odgovor na pitanje (a) „Ne”, navedite razlog.

               2.

                           (a)

                           Postoje li planovi za usvajanje daljnjih mjera, koje dolje nisu potanko opisane, u okviru Direktive i u opsegu obveze obavješćivanja prema članku 16.?

               (Da/Ne)

                           (b)

                           Ako je odgovor na pitanje (a) „Da”, je li Komisija obaviještena o mjerama u skladu s člankom 16.?

                           (c)

                           Ako je odgovor na pitanje (b) „Ne”, navedite razlog.

               3.

                           (a)

                           Ako su utvrđeni programi čiji ciljevi nadilaze ciljeve navedene u članku 6. stavku 1., podstavcima (a) i (b), je li Komisija obaviještena o tim ciljevima u skladu s člankom 6. stavkom 6.?

               (Da/Ne)

                           (b)

                           Ako je odgovor na pitanje (a) „Ne”, navedite razlog.

         II.   PRIMJENA DIREKTIVE

               1.

                           (a)

                           Jesu li, osim mjera uvedenih u skladu s člankom 9., provedene i druge mjere za sprečavanje nastajanja ambalažnog otpada u skladu s člankom 4.?

               (Da/Ne)

                           (b)

                           Ako je odgovor na pitanje (a) „Ne”, navedite razlog.

                           (c)

                           Opišite poduzete mjere i navedite savjetovanja s gospodarskim subjektima.

               2.

                           (a)

                           Jesu li poduzete mjere za poticanje na sustave ponovne uporabe u skladu s člankom 5.?

               (Da/Ne)

                           (b)

                           Ako je odgovor na pitanje (a) „Da”, opišite mjere.

               3.

                           (a)

                           Jesu li poduzete potrebne mjere, sukladno članku 7., za uspostavu sustava za povrat i/ili sakupljanje uporabljene ambalaže i/ili ambalažnog otpada i sustava za ponovnu uporabu ili oporabu, uključujući recikliranje ambalaže i/ili sakupljenog ambalažnog otpada?

               (Da/Ne)

                           (b)

                           Ako je odgovor na pitanje (a) „Ne”, navedite razlog.

                           (c)

                           Iznesite detalje o poduzetim mjerama i uspostavljenim sustavima.

               4.

                           U svezi s postizanjem ciljeva oporabe i recikliranja navedenih u članku 6., ispunite i priložite obrasce usvojene u skladu s člankom 12. stavkom 3. i naznačite metode koje ste koristili za dobivanje podataka.

               5.

                           (a)

                           Potiče li se uporaba materijala dobivenih recikliranjem ambalažnog otpada, a u skladu s člankom 6. stavkom 2.?

               (Da/Ne)

                           (b)

                           Ako je odgovor na pitanje (a) „Da”, opišite poduzete radnje.

               6.

                           Kako su objavljene mjere i ciljevi navedeni u članku 6. stavku 1., podstavcima (a) i (b), u skladu s člankom 6. stavkom 4.? Opišite informativnu kampanju usmjerenu na javnost i gospodarske subjekte.

               7.

                           Koje su mjere poduzete u skladu s člankom 13. da bi se osiguralo da korisnici ambalaže primaju informacije navedene u tom članku?

               8.

                           (a)

                           Postoje li nacionalne norme koje se odnose na bitne zahtjeve, u skladu s člankom 9., i na razine koncentracije teških metala, u skladu s člankom 11.?

               (Da/Ne)

                           (b)

                           Ako je odgovor na pitanje (a) „Da”, je li Komisija o tome obaviještena?

               (Da/Ne)

                           (c)

                           Ako je odgovor na pitanje (b) „Ne”, navedite razlog.

               9.

                           (a)

                           Uključuju li planovi gospodarenja otpadom prema članku 7. Direktive 75/442/EEZ posebno poglavlje o gospodarenju ambalažom i ambalažnim otpadom, u skladu s člankom 14. Direktive 94/62/EZ?

               (Da/Ne)

                           (b)

                           Ako je odgovor na pitanje (a) „Ne”, navedite razlog.

               10.

                           (a)

                           Jesu li usvojeni gospodarski instrumenti, u skladu s člankom 15., za postizanje ciljeva utvrđenih u Direktivi?

               (Da/Ne)

                           (b)

                           Ako je odgovor na pitanje (a) „Da”, navedite usvojene mjere.


Odluka Komisije od 06/04/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8389 - GROUPE CREDIT MUTUEL / BNP PARIBAS / JV) prema Uredbi Vijeća (EZ) No 139/2004 (Vjerodostojan je samo tekst na francuskom jeziku)


title: 2011/211/EU: Odluka Komisije od 31. ožujka 2011. o primjeni članka 7. Direktive Vijeća 89/686/EEZ u pogledu mjere zabrane koju su usvojila nadležna tijela Ujedinjene Kraljevine o napravi za zaustavljanje pada s vodilicom, tipa HACA Leitern 0529.7102 (priopćena pod brojem dokumenta C(2011) 2010)  Tekst značajan za EGP

text:
               13/Sv. 60

               HR

               Službeni list Europske unije

               138

         32011D0211

               L 089/21

               SLUŽBENI LIST EUROPSKE UNIJE

         ODLUKA KOMISIJE
   od 31. ožujka 2011.
   o primjeni članka 7. Direktive Vijeća 89/686/EEZ u pogledu mjere zabrane koju su usvojila nadležna tijela Ujedinjene Kraljevine o napravi za zaustavljanje pada s vodilicom, tipa HACA Leitern 0529.7102
   (priopćena pod brojem dokumenta C(2011) 2010)
   (Tekst značajan za EGP)
   (2011/211/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu Vijeća 89/686/EEZ od 21. prosinca 1989. o usklađivanju zakonodavstava država članica u odnosu na osobnu zaštitnu opremu (1), a posebno njezin članak 7.,
   budući da:

               (1)

               Članak 7. stavak 1. Direktive 89/686/EEZ o usklađivanju zakonodavstava država članica u odnosu na osobnu zaštitnu opremu (PPE) predviđa da će država članica, ako utvrdi da bi osobna zaštitna oprema koja nosi oznaku CE i koristi se sukladno namijenjenoj svrsi mogla ugroziti sigurnost osoba, domaćih životinja ili imovine, poduzeti sve potrebne mjere da povuče takvu osobnu zaštitnu opremu s tržišta i zabrani njezino stavljanje na tržište odnosno slobodno kretanje.

               (2)

               Sukladno članku 7. stavku 2. Direktive 89/686/EEZ, nakon savjetovanja sa zainteresiranim strankama, Komisija je dužna objaviti smatra li takvu mjeru opravdanom ili ne. Ako Komisija utvrdi da je mjera opravdana, obavješćuje države članice kako bi one mogle poduzeti sve prikladne mjere u pogledu predmetne opreme u skladu s njihovim obvezama iz članka 2. stavka 1. Direktive 89/686/EEZ.

               (3)

               Dana 31. siječnja 2008. nadležna tijela Ujedinjene Kraljevine obavijestila su Europsku komisiju o mjeri zabrane stavljanja na tržište naprave za zaustavljanje pada s vodilicom, tipa HACA Leitern 0529.7102, koju proizvodi HACA Leitern – Lorenz Hasenbach GmbH u. Co. KG, Diesselstrasse 12, 65520 Bad Camberg, Njemačka (HACA). Prema dokumentima dostavljenima Komisiji, ta je zaštitna oprema bila podvrgnuta postupku ocjenjivanja sukladnosti predviđenom u članku 11.A Direktive, što potvrđuju sljedeći dokumenti koje je izdao EXAM BBG Prüf- und Zertifizier GmbH (danas DEKRA EXAM GmbH) – prijavljeno tijelo br. 0158):

                           —

                           br. ZQ/B 212/06,

                           —

                           br. ZQ/B 212/07.

               (4)

               Nadležna tijela Ujedinjene Kraljevine navela su da se njihova mjera temelji na činjenici da predmetna naprava za zaustavljanje pada s vodilicom nije u skladu s osnovnim zdravstvenim i sigurnosnim zahtjevima (BSHR) iz članka 3. Direktive 89/686/EEZ, a posebno s osnovnim zdravstvenim i sigurnosnim zahtjevom 3.1.2.2. i osnovnim zdravstvenim i sigurnosnim zahtjevima 1. i 1.1.1. u Prilogu II. Direktivi 89/686/EEZ. Nadležna tijela Ujedinjene Kraljevine dostavila su ispitni izvještaj koji je podnio TUV NEL Ltd. kako bi potkrijepila svoje nalaze.

               (5)

               Prema nadležnim tijelima Ujedinjene Kraljevine, a posebno u predvidivoj situaciji kada osoba pada unatraške prije pada dolje (situacija pada unatrag), zaštitna oprema nije pružila odgovarajuću zaštitu od svih rizika koji su se pojavili, kao što zahtijeva osnovni zdravstveni i sigurnosni zahtjev 1 (2). Kao rezultat toga, naprava za zaustavljanje pada s vodilicom nije u skladu s osnovnim i sigurnosnim zahtjevom 1.1.1. (3), koji nalaže da korisnik može normalno obavljati rizičnu aktivnost, istodobno uživajući primjerenu zaštitu najviše moguće razine. Nadalje su nadležna tijela Ujedinjene Kraljevine objasnila da zaštitna oprema nije u skladu s osnovnim i sigurnosnim zahtjevom 3.1.2.2. (4), jer su ispitivanja pokazala da u predvidivim uvjetima upotrebe okomito padanje korisnika nije bilo svedeno na minimum kako bi se spriječio sudar s preprekama, a sila kočenja premašila je graničnu vrijednost kod koje se može dogoditi tjelesna ozljeda.
               Nadležna tijela Ujedinjene Kraljevine nadalje su navela da namjeravaju uložiti formalni prigovor na temelju članka 6. Direktive protiv norme EN 353-1 – „Osobna zaštitna oprema protiv pada s visine – 1. dio: naprave za zaustavljanje pada s vodilicom uključujući čvrstu sidrenu liniju”, koja se poziva na normu EN 364 – „Osobna zaštitna oprema protiv pada s visine – ispitni postupci”.

               (6)

               Komisija je 1. kolovoza 2008. pisala proizvođaču, a 26. rujna 2008. prijavljenom tijelu koje je bilo uključeno u fazi nadzora proizvodnje sukladno članku 11.a Direktive 89/686/EEZ, pozivajući ih da dostave svoja očitovanja u pogledu mjere koju je poduzelo nadležno tijelo Ujedinjene Kraljevine.

               (7)

               U svom odgovoru datiranom 28. listopada 2008., HACA je osporila nalaze ispitivanja koja je proveo TUV NEL za nadležno tijelo Ujedinjene Kraljevine. Posebno je naglasila da je njihova oprema sigurna za upotrebu i da sprečava padove s visine uključujući i pad unatrag, ako se koristi s odgovarajućim vrstama pojaseva. HACA je nadalje istaknula da ispitivanja koja je proveo TUV NEL nisu u skladu s odredbama norme EN 364, koja ne predviđa upotrebu antropomorfne testne lutke.

               (8)

               U svom odgovoru datiranom 15. listopada 2008., DEKRA EXAM je potvrdila da je izdala relevantne dokumente iz članka 11.a. DEKRA EXAM je naglasila da su ispitivanja bila provedena sukladno normi EN 353-1 i da su ispitani uzorci ispunili sve zahtjeve te norme. Objasnili su da ispitna norma EN 364 dopušta upotrebu čeličnog utega ili vreće s pijeskom u svrhu ispitivanja dinamičke učinkovitosti. Tijekom ispitivanja, oni su koristili vreću s pijeskom kako bi izmjerili silu kočenja, koja je uvijek bila ispod dopuštene vrijednosti. Primijetili su da je TUV NEL koristio čelični uteg koji – prema njihovom mišljenju – izaziva veće sile kočenja nego vreća s pijeskom.
               U pogledu ispitivanja pada unatrag pomoću antropomorfne ispitne lutke, DEKRA EXAM podsjetila je da takvo ispitivanje nije predviđeno u normi EN 353-1. Složili su se da pad unatrag doista predstavlja predvidiv uvjet upotrebe takve naprave za zaustavljanje pada s vodilicom. Međutim, takva situacija nije obuhvaćena normom EN 353-1. Ovisno o vrsti naprave za zaustavljanje pada koja se koristi i modelu sigurnosnog pojasa za cijelo tijelo koji korisnik nosi, može doći do nesreće. Stoga je nužno obratiti pozornost na pravilnu kombinaciju naprave za zaustavljanje pada i sigurnosnog pojasa za cijelo tijelo, koju proizvođač treba točno navesti u informacijama za korisnika.

               (9)

               Zbog složenosti spisa, Komisija je pribavila pomoć neovisnog stručnjaka. Komisija se sastala s nadležnim tijelima Ujedinjene Kraljevine. Nadležna tijela Ujedinjene Kraljevine objasnila su točne ispitne metode na koje su se oslonili i pokazali su video zapis ispitivanja.
               TUV NEL je proveo dvije serije ispitivanja za nadležno tijelo Ujedinjene Kraljevine. Tijekom druge serije ispitivanja bio je prisutan i predstavnik proizvođača. Svaka serija uključivala je ispitivanje dinamičke učinkovitosti pomoću čeličnog utega i ispitivanje pada unatrag koristeći antropomorfnu ispitnu lutku. Naprava za zaustavljanje pada HACA pala je na svim ispitivanjima.
               Ujedinjena Kraljevina ocijenila je da korištenje čeličnog utega za ispitivanje dinamičke učinkovitosti daje pouzdanije rezultate od vreće s pijeskom, te da objašnjava razliku između rezultata koje su dobili TUV NEL i DEKRA EXAM.
               U pogledu ispitivanja pada unatrag, Ujedinjena Kraljevina je provela ispitivanja koristeći antropomorfnu ispitnu lutku kako bi što je moguće točnije simulirala predvidivu situaciju pada unatrag. Rezultati tih ispitivanja pokazali su da naprava za zaustavljanje pada HACA ne sprečava pad u takvoj situaciji na odgovarajući način. Ti rezultati također su ukazali na nedostatak u relevantnoj usklađenoj normi EN 353-1, jer ta norma ne uzima u obzir situaciju pada unatrag. To je bio glavni razlog za formalni prigovor koji je Ujedinjena Kraljevina podnijela protiv norme.

               (10)

               Zaključak izvješća neovisnog stručnjaka (5) glasi da je pad unatrag, iz stojećeg ili sjedećeg položaja, predvidiva situacija koja nije uzeta u obzir u normi EN 353-1.

               (11)

               Slijedom pozitivnog mišljenja Stalnog odbora uspostavljenog na temelju članka 5. Direktive 98/34/EZ Europskog parlamenta i Vijeća (6), Komisija je 19. ožujka 2010. odlučila povući upućivanje na normu EN 353-1 iz Službenog lista Europske unije.

               (12)

               Na temelju raspoložive dokumentacije, komentara zainteresiranih strana i izvješća neovisnog stručnjaka, Komisija smatra da naprava za zaustavljanje pada s vodilicom tipa HACA Leitern 0529.7102 ne zadovoljava osnovne zdravstvene i sigurnosne zahtjeve 1., 1.1.1. i 3.1.2.2. iz Priloga II. Direktivi 89/686/EEZ, budući da ne sprečava na odgovarajući način padove u situaciji pada unatrag, te da to neispunjavanje predstavlja ozbiljan rizik za korisnike,

         DONIJELA JE OVU ODLUKU:
   Članak 1.
   Mjera koju su poduzela nadležna tijela Ujedinjene Kraljevine, koja zabranjuje stavljanje na tržište naprave za zaustavljanje pada s vodilicom tipa HACA Leitern 0529.7102 koju proizvodi HACA Leitern – Lorenz Hasenbach GmbH je opravdana.
   Članak 2.
   Ova je Odluka upućena državama članicama.

      Sastavljeno u Bruxellesu 31. ožujka 2011.

            Za Komisiju

         Antonio TAJANI

            Potpredsjednik

      (1)  SL L 399, 30.12.1989., str. 18.

      (2)  Osnovni zdravstveni i sigurnosni zahtjev 1. – Opći zahtjevi koji se primjenjuju na svu osobnu zaštitnu opremu.

      (3)  Osnovni zdravstveni i sigurnosni zahtjev 1.1.1. – Ergonomija.

      (4)  Osnovni zdravstveni i sigurnosni zahtjev 3.1.2.2. – Sprečavanje padova s visine.

      (5)  Referentni br. P804674.

      (6)  SL L 204, 21.7.1998., str. 37.